title: DSV

text:
Yrityksen perustivat Leif Tullberg ja kymmenen riippumatonta kuljetusliikettä vuonna 1976. Kirjainlyhenne DSV on peräisin yhtiön alkuperäisestä nimestä "De Sammensluttede Vognmænd af 13-7 1976 A/S" (kirjaimelliseti ’Yhdistyneet kuljetusliikkeet 13.7.1976 Oy’). Nimi muutettiin DSV A/S:ksi vuonna 2003. Leif Trullberg toimi yrityksen johdossa aina eläkkeelle jäämiseensä saakka vuonna 2005.
Toiminnot on jaettu kolmeen divisioonaan, jotka ovat "Air and Sea", "Road", ja "Solutions". Air and Sea -divisioona on erikoistunut lento- ja merirahdin käsittelemiseen maailmanlaajuisesti. Road-divisoona tarjoaa maantierahtipalveluja täysille tai osakuormille, lämpötilasäädeltyjä kuljetuksia ja muita erikoispalveluja ympäri Eurooppaa. Solutions-segmentti toimittaa muun muassa rahdin hallinnan, tulliselvitysten, varastoinnin, jakelun, tiedonhallinnan, ja e-liiketoiminnan kaltaisia logistiikkapalveluja.


title: DSV

text: DSV on laajentunut merkittävästi yritysostoilla. Toimintavuosiensa aikana se on ostanut kymmeniä kuljetus- ja logistiikkalalan yrityksiä. Suurempia hankintoja olivat esimerkiksi vuonna 2008 ostettu belgialainen ABX Logistics Worldwide SA ja amerikkalaisen kuljetus- ja logistiikkayritys UTi Worldwide Inc:in osto 1,35 miljardilla dollarilla tammikuussa 2016.


title: William Nicholson (taidemaalari)

text: Sir William Nicholson (1872–1949) oli englantilainen graafikko ja taidemaalari, tyyliä luova julistetaiteilija. James Pryden kanssa hän muodosti julistetaiteen kehitykseen vaikuttaneen Beggarstraf Brothersin. Nicholson oli myös modernin puupiirrostekniikan aloittaja, ja hänet muistetaan myös värikkäistä, usein humoristisista puupiirrosmuotokuvista


title: Ejnar Nielsen

text: Ejnar August Nielsen (1872–1956) oli tanskalainen taidemaalari. Hän opiskeli Kööpenhaminan taideakatemiassa 1889–1893. Nielsen maalasi symbolistisia aiheita. Hän liittyi 1890-luvun symbolismiin, teki pessimistisiä töitä, joiden aiheet liittyvät paljolti elämään ja kuolemaan. Harvalukuisilla harmaavoittoisilla väreillä sekä tasapintaisuutta lähenevällä muotojen käsittelyllä Nielsen kuvasi surua ja tuskaa. Nielsen teki myös mosaiikkikoristeluja muun muassa Kööpenhaminan Det Kongelige Teaterin uuden näyttämön eteistiloihin. Vuosina 1920–1930 Nielsen oli professori Kööpenhaminassa. Häntä on pidetty yhtenä oman aikansa Tanskan persoonallisimmista taiteilijoista.


title: Nicholson

text: Nicholson on muun muassa seuraavien henkilöiden sukunimi:


title: Luettelo Umberto Econ teoksista

text: Tämä on luettelo Umberto Econ teoksista.Esseistiikan ja tieteellisen tuotannon rajamaille sijoittuvat:


title: Einar Utzon-Frank

text: Aksel Einar Utzon-Frank (1888–1955) oli tanskalainen kuvanveistäjä. Utzon-Frank aloitti Rodin-henkisenä realistina. Hän oli etupäässä klassismin edustaja. Hän oli yksi ajan merkittävimmistä tanskalaisista monumentaalikuvanveistäjistä, mutta hän työskenteli myös piirtäjänä ja opettajana. Vuodesta 1918 Utzon-Frank työskenteli Kööpenhaminan taideakatemiassa professorina, ja hän oli akatemian johtaja 1925–1928 sekä uudestaan 1934–1937. Monumentaalitöissä ja muotokuvissa hän tukeutui Italian varhaisrenessanssin ja antiikin Kreikan taiteeseen. Utzon-Frankin Kööpenhaminassa olevia töitä ovat muiden muassa "Afrodite" (1915), "Käärmeentappaja" (1924), Kristian X:n vuonna 1954 pystytetty ratsastajapatsas ja Thorvaldsenin muistomerkki (1930–1954). Roskilden tuomiokirkossa on Utzon-Frankin tekemä Fredrik VIII:n sarkofagi.


title: Genmab

text: Genmab on tanskalainen bioteknologia-alan yritys. Sen osake noteerataan Kööpenhaminan pörssissä ja se on osa sekä OMX Nordic 40- että OMX Copenhagen 20-indeksiä. Yhtiön kotipaikka on Kööpenhaminassa.


title: Genmab

text: Tilikautena 2015 yhtiön liikevaihto nousi 1 133 miljoonaan Tanskan kruunuun (2014: 850 milj. DKK). Operatiivinen tulos parani 465 miljoonaan kruunuun (2014: 265 milj. DKK). Yhtiön henkilökuntaan kuului 186 henkeä. Edellisvuonna 2014 yhtiön liikevaihto kasvoi 28 % vuoden 2013 tasosta.


title: Genmab

text: Genmab on perustettu vuonna 1999 Kööpenhaminassa. Vuonna 2000 se listautui sekä Frankfurtin että Kööpenhaminan pörssiin. Vuotta myöhemmin yhtiö alkoi yhteistyöhön sveitsiläisen Rochen kanssa. 2002 yhtiö julkaisi ensimmäisen tuoteprojektinsa liittyen Ofatumumabiin. Samana vuonna yritys listautui pois Frankfurtin pörssistä. Vuonna 2005 yhtiö voitti kansainvälisen Helix Awardin, ja aloitti Daratumumab-projektin. Seuraavana vuonna Genmab solmi yhteistyösopimuksen GlaxoSmithKlinen kanssa Ofatumumabin levityksestä ja jatkokehityksestä. 2009 Food and Drug Administration hyväksyi Ofatumambin käytön leukemian hoitoon. Samana vuonna Yhdysvalloissa aloitettiin Ofatumambin levitys kauppanimellä Arzerra. Seuraavana vuonna Arzerralle annetaan myyntilupa EU:n alueella. Samana vuonna yritys aloitti yhteistyön Seattle Geneticsin ja Lundbeckin kanssa. Vuonna 2012 Genmab solmi yhteistyösopimuksen Janssen Biotechin kanssa daratumumabin kehityksessä. Vuonna 2015 daratumumbin käyttö hyväksytään meylooman hoitoon. Vuonna 2015 Novartis osti Ofatumambin käyttöoikeudet MS-taudin hoitoon.


title: Genmab

text: Genmabilla on markkinnoilla kaksi tuotetta. Ofatumumabia, jota myydään kauppanimellä Arzerra, käytetään kroonisen lymfaattisen leukemian hoitoon. Lääke hyökkää CD20-proteiineja vastaan, joita on syöpäsolujen pinnalla. Ofatumumabin käyttö on hyväksytty sekä Yhdysvalloissa että Euroopassa, joskin osana muuta hoitoa. Sen käyttöä on tutkittu myös muiden sairauksien hoidossa.


title: Genmab

text: Genmabin toinen markkinnoilla oleva tuote on Daratumumab, jota myydään kauppanimellä DARZALEX. Sitä käytetään myelooman hoitoon. Lääke hyökkää CD38-proteiineihin, joita löytyy myelooma-syöpäsolujen pinnalta. Sen käyttö on hyväksytty Yhdysvalloissa.


title: Genmab

text: Yrityksellä on useita tuotteita kehitysvaiheessa.


title: Työväen Lehti (Helsinki)

text: Työväen Lehti oli Helsingissä vuosina 1895–1896 ilmestynyt sanomalehti.


title: Työväen Lehti (Helsinki)

text: "Kansan Lehden" liitteenä kerran viikossa ilmestynyt "Työväen Lehti" edusti linjaltaan wrightiläistä työväenliikettä. Sen tehtävänä oli toimia radikaalistuvan "Työmiehen" kilpailijana. Lehden toimittaja ja julkaisija oli raittiusmiehenä tunnettu Matti Helenius.


title: Työn Valta (Helsinki)

text: Työn Valta oli Helsingissä vuosina 1917–1919 ilmestynyt oikeistososiaalidemokraattien sanomalehti.


title: Työn Valta (Helsinki)

text: Vihtori Kososen johtamat SDP:n revisionistit perustivat "Työn Vallan" vuoden 1917 yleislakon jälkeen. Sen tehtävänä oli vastustaa puolueen radikalisoitumista. Samaa linjaa edusti viipurilainen "Itä-Suomen Työmies". Lehti oli sisällissodan aikana punaisten lakkauttama, mutta alkoi ilmestyä uudelleen sodan jälkeen. "Työn Valta" ei ollut missään vaiheessa SDP:n virallinen äänenkannattaja, ja sen taustaryhmä suunnitteli bolševismin vastaisen sosialistipuolueen perustamista.


title: Työn Valta (Helsinki)

text: "Työn Valta" ilmestyi eri aikoina yhdestä kuuteen kertaan viikossa. Sen toimittajana ja aluksi myös julkaisijana oli Vihtori Kosonen. Vuonna 1919 julkaisijayhtiöksi perustettiin Sanomalehti Oy Työnvalta.


title: Työn Valta

text: Työn Valta -nimisiä lehtiä on ollut useita:


The Rolling Stones 1st American Tour 1964 oli The Rolling Stones -yhtyeen ensimmäinen Yhdysvaltain-kiertue. Kiertue promotoi yhtyeen "The Rolling Stones" -albumia.


Bortalan mongolien autonominen prefektuuri (, , ) on autonominen prefektuuri Kiinan Sinkiangin uiguurien autonomisen alueen luoteisosassa. Prefektuurin pinta-ala on 24 934 neliökilometriä. Väkiluku vuonna 2010 oli 443 680. Prefektuurin päähallintopaikka on Bole (Bortala), joka sijaitsee linnuntietä noin 460 kilometriä autonomisen alueen pääkaupunki Ürümqistä länsiluoteeseen.


title: Bortalan mongolien autonominen prefektuuri

text: Piirikuntatasolla Bortalan autonominen prefektuuri jaetaan kahteen piirikuntatason kaupunkiin ja kahteen piirikuntaan (numerointi kuten oheisessa kuvassa):


title: Tornion Uutiset

text: Tornion Uutiset oli Torniossa vuosina 1905–1912 ilmestynyt sanomalehti.


title: Tornion Uutiset

text: "Tornio"-lehden lakkauttamisen jälkeen vuonna 1901 Tornion kaupunki oli jäänyt vaille omaa sanomalehteä. Vuonna 1905 lehtiä alkoi ilmestyä kaksikin, "Tornion Lehti" ja vaatimattomampi "Tornion Uutiset". Kilpailijaansa verrattuna "Tornion Uutiset" oli suunnattu selvemmin maaseutuväestölle. Vuoden 1905 suurlakon jälkeen se julistautui linjaltaan suomenmieliseksi, kansanvaltaiseksi ja perustuslailliseksi. Kyseessä ei kuitenkaan ollut poliittinen lehti, vaan pikemmin julkaisijansa Gustaf Adolf Ryynäsen liikeyritys. Yhdestä kolmeen kertaan viikossa ilmestynyt "Tornion Uutiset" lakkasi taloudellisesti kannattamattomana.


title: Andrea Motis & Joan Chamorro Group

text: Andrea Motis & Joan Chamorro Group (tai lyhyemmin Motis & Chamorro Group) on barcelonalainen jazzyhtye.


title: Andrea Motis & Joan Chamorro Group

text: Yhtyeen laulusolisti ja trumpetisti on Andrea Motis (synt. 1995). Motis soittaa yhtyeessä lisäksi sopraano- ja alttoaksofonia. Yhtyeen toisena taiteellisena johtajana toimii Andrean mentori ja entinen soitonopettaja Joan Chamorro joka soittaa yhtyeessä kontrabassoa sekä tenori- ja baritonisaksofonia. Chamorro tunnetaan pitkän linjan jazzmuusikkona ja erityisesti baritonisaksofonistina, mutta myös arvostettuna musiikkipedagogina sekä Sant Andreu Jazz Bandin perustajana ja johtajana. Lisäksi yhtyeeseen kuuluvat Ignasi Terraza (piano, Hammond-urut), Josep Traver (kitara) sekä Esteve Pi (rummut).


title: Andrea Motis & Joan Chamorro Group

text: Yhtyeen peruskokoonpano on siis kvintetti(5), mutta se esiintyy säännöllisesti myös pienemmissä kvartetti(4)- tai trio(3)- kokoonpanoissa ilman pianoa, rumpuja tai molempia. Esiintyvän kokoonpanon nimen loppuosana on vastaavasti joko Quintet, Quartet tai Trio. Yhtye esiintyy säännöllisesti myös muiden nuorten solistien kanssa.


title: Andrea Motis & Joan Chamorro Group

text: Yhtyeen ohjelmisto on pääosin perionteistä jazzia 1930-50 -luvuilta (swing, bebop, hard bop) sekä latinalaisamerikkalaista musiikkia, lähinnä brasilialaista Bossa novaa. Yhtye soittaa kuitenkin myös vanhempaa 1920-luvun New Orleans- (Dixieland) Jazzia, populaarimusiikista ja musikaaleista tunnettuja kappaleita jazz-sovituksina sekä yhtyeen jäsenten (Chamorro, Motis, Terraza) sävellyksiä. Laulusolisti Motis laulaa etupäässä englannin ja portugalin kielillä, mutta myös espanjaksi ja äidinkielellään katalaaniksi.


title: Andrea Motis & Joan Chamorro Group

text:
Yhtye esiintyy pääosin Espanjassa ja sen naapurimaissa, mutta myös muualla Euroopassa. Yhtye on konsertoinut myös mm. latinaiaisessa Amerikassa, Yhdysvalloissa ja Etelä-Afrikassa. Keväällä 2015 yhtye teki konserttikiertueen Japanissa yhdessä Saksofonisti Scott Hamiltonin kanssa. Loppuvuonna 2015 Motis & Chamorro Group esiintyi Bostonissa Yhdysvalloissa yhdessä kuubalaisen Buena Vista Social Club -orkesterin kanssa tämän jäähyväiskonserttikiertueella. Yhtye ei toistaiseksi ole esiintynyt Suomessa.Bandcamp:
Youtube:


title: Laskutusosuuskunta

text: Laskutusosuuskunta hoitaa asiakkaidensa puolesta laskutuspalvelua ja siten auttaa henkilöitä työllistymään yrittäjämäisesti omassa työssään ilman omaa juridista yhtiötä. Laskutusosuuskuntien avulla yksityishenkilö voi laskuttaa oman työsuorituksensa ilman omaa yritystä. Käytännössä työsuorituksia tarjoava henkilö vastaa tällöin itse omasta asiakashankinnasta, päättää millä ehdoilla tekee työsuorituksia ja sopii työn teettäjän kanssa työsuorituksen sisällöstä, aikataulusta ja hinnasta. Asiakkaita voivat olla yritykset, yhteisöt sekä kotitaloudet. Kun työsuoritus on siinä vaiheessa, että asiakasta voi laskuttaa laskutusosuuskunta lähettää laskun työn teettäjälle. Useat laskutusosuuskunnan myös hyväksyvät käteismaksut sekä maksulaitteilla tapahtuneet maksut.


title: Laskutusosuuskunta

text: Kevytyrittäjyys on terminä viime aikoina muodostunut kuvaamaan laskutusosuuskuntien kautta tapahtuvaa toimintaa. Toinen nimitys toiminnalle on sateenvarjoyritys.


title: Kevytyrittäjyys

text: Kevytyrittäjyys tarkoittaa elinkeinotoimintaa, jota tehdään yleensä jonkin laskutuspalvelun kautta. Alun perin kevytyrittäjä-termi on koskenut vain on henkilöitä, jotka toimivat yrittäjämäisesti ilman omaa juridista yhtiötä. Nykyisin termillä tarkoitetaan myös sellaisia yrittäjiä, jotka toimivat Y-tunnuksella jonkin laskutuspalvelun kautta. Kevytyrittäjän yritysmuoto on tällöin yleensä yksityinen elinkeinonharjoittaja tai toiminimi. Termiä kevytyrittäjyys on käyttänyt ensimmäisenä SLP Group Oy vuonna 2013.


title: Kevytyrittäjyys

text: Lainsäädännössä kevytyrittäjyys-termiä ei tunneta vaan muussa kuin virka- tai työsuhteessa työllistyviä kutsutaan joko itsensä työllistäjiksi tai muussa omassa työssä työllistyväksi. Käytännössä kaikki kevytyrittäjät luetaan nykyisin yrittäjäksi riippumatta siitä, toimiiko kevytyrittäjä työsuhteessa laskutuspalveluun vai omalla Y-tunnuksella laskutuspalvelun kautta. Näin ollen kaikkiin kevytyrittäjiin sovelletaan myös yrittäjän eläkevakuutusta 1.5.2017 lähtien.


title: Kevytyrittäjyys

text: Yhteistä kaikille kevytyrittäjille on, että toimintaa pyöritetään yleensä jonkin verkossa toimivan laskutuspalvelun kautta. Käytännössä työsuorituksia tarjoava henkilö vastaa tällöin itse omasta asiakashankinnasta, päättää millä ehdoilla tekee työsuorituksia ja sopii työn teettäjän kanssa työsuorituksen sisällöstä, aikataulusta ja hinnasta. Asiakkaita voivat olla yritykset, yhteisöt sekä kotitaloudet. Kun työsuoritus on siinä vaiheessa, että asiakasta voi laskuttaa laskutuspalveluyritys lähettää laskun työn teettäjälle. Useat laskutuspalveluyritykset myös hyväksyvät käteismaksut sekä maksulaitteilla tapahtuneet maksut.


title: Kevytyrittäjyys

text: Laskutuspalvelu on yleisnimi, jonka synonyymiksi kevytyrittäjyys on luotu. Toinen nimitys toiminnalle on sateenvarjoyritys.


title: Tornion Lehti

text: Tornion Lehti oli Torniossa vuosina 1905–1926 ilmestynyt sanomalehti.


title: Tornion Lehti

text: Johan Vilhelm Heickellin "Tornion" lakkauttamisen jälkeen vuonna 1901 Tornion kaupunki jäi vuosiksi vaille omaa sanomalehteä. Vuoden 1905 alussa Heickell perusti "Tornion Lehden", jonka kilpailijaksi ilmestyi pian "Tornion Uutiset". "Tornion Lehti" oli autonomian ajan laimean nuorsuomalainen ja kannatti vuoden 1918 hallitusmuototaistelussa tasavaltaa. Muuten se oli etupäässä epäpoliittinen paikallinen uutislehti.


title: Tornion Lehti

text: Kahdesti viikossa ilmestyneen lehden levikki oli 700 kappaletta vuonna 1926. Sen vastaavina toimittajina ja julkaisijoina työskentelivät J. W. Heickell (1905–1917), Eino Haataja (1917–1920) ja F. F. Rautio (1920–1926). Vuonna 1926 Rautio myi lehden kokoomuslaisille, jotka perustivat sen tilalle "Perä-Pohjan".


title: Petra Nieminen

text: Petra Nieminen (s. 4. toukokuuta 1999 Tampere) on suomalainen jääkiekkoilija, pelipaikaltaan hyökkääjä. Hän edustaa SDHL:lässä pelaavaa Luleå HF:ää. Hän laukoo vasemmalta ja on pituudeltaan 168 cm.


title: Petra Nieminen

text: Nieminen pelasi aiemmin Mestistä Tampereen Tapparassa. Team Kuortanetta hän on edustanut kaudesta 2015–2016 kauteen 2017–2018 asti. Kaudesta 2018–2019 asti hän on edustanut SDHL:lässä pelaavaa Luleå HF:ää.


title: Petra Nieminen

text: Nieminen on pelannut alle 18-vuotiaiden MM-kilpailuissa 2015, 2016 ja 2017. Hän teki maalin ensimmäisessä naisten maaottelussaan Venäjää vastaan helmikuussa 2016. Hän kuului Suomen MM-kisajoukkueeseen, joka sijoittui neljänneksi 2016 ja pronssijoukkueeseen 2017. Pyeongchangin olympialaisissa 2018 hän saavutti pronssia. Ennen kautta 2017–2018 hän on pelannut 30 naisten maaottelua ja kerännyt niissä tehopisteet 14+11=25.


title: Petra Nieminen

text: Nieminen valittiin SM-sarjan kauden tulokkaaksi ja kakkostähtikentällisen laitahyökkääjäksi kaudella 2015–2016.


title: Paul Sabatier -yliopisto

text: Paul Sabatier yliopisto (ransk. "L'université Toulouse III - Paul Sabatier" eli "UPS"), tunnetaan myös nimellä "université Paul Sabatier (Toulouse 3)". Se sijaitsee Vallée de l’Aérospatiale Toulousessa. Yliopistossa on yli 32 000 opiskelijaa. Sen nimi arvosanoin kemisti Paul Sabatier.


title: Paul Sabatier -yliopisto

text: Kansainvälisten rankkausten perusteella yliopistoa pidetään yhtenä Ranskan parhaista. Hän on jäsenenä Université Fédérale Toulouse Midi-Pyrénées.


title: Karl Vennberg

text: Karl Gunnar Vennberg (11. maaliskuuta 1910 – 1995) oli ruotsalainen kirjailija ja kriitikko, Erik Lindegrenin tavoin keskeisiä fyrtiotalismin runoilijoita ja teoreetikkoja (ilmenee ainakin kokoelmissa "Halmfackla" ja "Tideräkning"). Vennberg kuului 1940-luvun analyyttisen suunnan edustajiin. Hän kirjoitti pessimististä lyriikkaa, jossa ovat ääripäinä älyllisyys ja tunne ja jolle ominaisia sävyjä ovat ironia, epätoivoisuus ja rikkinäisyys. Vuonna 1972 Vennberg sai Pohjoismaiden neuvoston kirjallisuuspalkinnon kokoelmastaan "Sju ord på tunnelbanan". Hän oli kulttuuritoimittaja muun muassa "Aftonbladetissa" vuosina 1957–1965.


title: Suursavolainen

text: Suursavolainen oli Mikkelissä vuosina 1921–1932 ilmestynyt sanomalehti.


title: Suursavolainen

text: "Suursavolainen" perustettiin maalaisliiton epäonnistuneen "Savola"-lehtihankkeen jatkajaksi. Sisällöltään heikko lehti myytiin vuonna 1922 jyväskyläläiselle "Saarijärven Paavolle". Vuoden 1925 loppuun saakka sitä painettiin Jyväskylässä, jolloin se poikkesi emolehdestään vain paikallisuutisten osalta. Vuonna 1926 Mikkeliin perustettiin oma lehtiyhtiö ja kirjapaino ja "Suursavolaista" alettiin toimittaa aitosuomalaisuuden hengessä. Tappiollinen lehti lopetettiin 1930-luvun alun pulavuosina.


title: Suursavolainen

text: Kolmesti viikossa ilmestyneen lehden levikki oli 3 000 kappaletta vuonna 1926. Sen päätoimittajina työskentelivät Toivo Korpilinna (1921), Aaro Liukkonen (1921–1922), Eero Lappalainen (1922–1925), Väinö S. J. Laamanen (1926–1930) ja Aarne Näre (1930–1932).


title: Robert Enckell

text: Robert Väinö Toussaint Enckell (s. 18. joulukuuta 1959 Helsinki) on suomalainen näyttelijä. Teater Viiruksen perustajiin kuuluva Enckell on näytellyt puheteatterin ohella useissa elokuva- ja televisiotuotannoissa työkielinään sekä suomi että ruotsi.


title: Robert Enckell

text: Robert Enckell syntyi Kristofer Enckellin ja Lea Suhosen perheeseen. Hän suoritti opintoja Teatterikorkeakoulussa 1983–1987. Vuonna 1987 hän perusti yhdessä Arn-Henrik Blomqvistin, Johan Storgårdin ja Mats Långbackan kanssa suomenruotsalaisen Teater Viiruksen. Enckell työskenteli kyseisessä teatterissa vuoteen 1990. Vuosina 1990–2000 hän työskenteli Svenska Teaternissa.


title: Robert Enckell

text: Enckellin näyttämötehtäviä ovat olleet muun muassa Trofimov  Anton Tšehovin klassikkodraamassa "Körbärsträdgården", Puck William Shakespearen komediassa "En midsommarnattsdröm" ja Bartley näytelmässä "Krymplingen från Inishmaan".


title: Robert Enckell

text: 2000- ja 2010-luvuilla Enckellillä on ollut useita roolitehtäviä Viiruksessa, muun muassa näytelmissä "Berlin Alexanderplatz", "Populärmusik från Vittula" ja "Clockwork Orange". Kevätkaudella 2015 sai ensi-iltansa Enckellin monologi "De va de live!"


title: Robert Enckell

text: Valkokankaalla Enckell on näytellyt useita sivuosia, hänen roolitehtävänsä ovat tyypillisesti hyvässä sosioekonomisessa asemassa olevia miehiä: kapteeneita, pankinjohtajia ja tuomareita. Olli Saarelan elokuvassa "Rukajärven tie" hän näytteli kapteeni Rautakorpea, Timo Koivusalon elokuvassa "Täällä Pohjantähden alla" hänellä oli tuomarin rooli. Enckell näytteli myös Jörn Donnerin draamaelokuvassa "Armi elää!". Niin ikään televisiossa Enckell on nähty ennen kaikkea sivurooleissa; hän on ollut mukana muun muassa televisiosarjoissa "Hovimäki", "Rikospoliisi Maria Kallio" ja "Kymenlaakson laulu". Hänen ensimmäinen televisiotehtävänsä oli rättikauppias komediasarjassa "Fakta homma". Sairaaladraamassa "Ihon alla" Enckell näytteli pääministeriä. Ruotsalaisessa minisarjassa "Päivät joina kukat kukkivat" (2019) hän näyttelee autolautta Mariellan kapteenia.


title: Robert Enckell

text: Robert Enckell avioitui Liisa Nuoramon kanssa vuonna 1987. Hänellä on kaksi lasta, joista Wilhelm on myös näyttelijä.


Pokémon-elokuva Valkoinen: Victini ja Zekrom / Pokémon-elokuva Musta: Victini ja Reshiram () ovat kaksi versiota, jotka muodostavat neljännentoista kokopitkän Pokémon-elokuvan, vuodelta 2011. Yhdysvalloissa ne julkaistiin joulukuussa 2011, ja Suomessa TV-ensi-ilta oli vuonna 2012. Elokuvasta julkaistiin kaksi erilaista, hiukan toisistaan poikkeavaa versiota. Pääpokémonina on molemmissa versioissa "voittopokémon" Victini sekä lohikäärmepokémonit Zekrom ja Reshiram.


title: Pokémon-elokuva Valkoinen: Victini ja Zekrom / Pokémon-elokuva Musta: Victini ja Reshiram

text: Tunnuslaulun esittävät suomenkielisessä versiossa Antti Matikainen ja Raili Raitala. Elokuvan loppulaulun "Sua tähti johdattaa" laulaa White-versiossa Antti Timonen ja Black-versiossa Raili Raitala.


title: Fosforipentabromidi

text: Fosforipentabromidi (PBr) on bromin ja fosforin muodostama epäorgaaninen yhdiste. Yhdistettä voidaan käyttää orgaanisen kemian synteeseissä bromaavana reagenssina.


title: Fosforipentabromidi

text: Fosforipentabromidi on huoneenlämpötilassa keltaista tai kellanpunertavaa kiteistä ainetta. Yhdiste liukenee hiilidisulfidiin ja eräisiin orgaanisiin liuottimiin kuten tetrakloorimetaaniin ja bentseeniin, mutta reagoi kiivaasti veden kanssa fosforihapoksi ja vetybromidiksi. Kiinteänä yhdiste koostuu tetrabromifosfoniumioneista ja bromidiioneista ([PBr]Br). Kuumennettaessa fosforipentabromidia se hajoaa helposti fosforitribromidiksi ja bromiksi. Asetonitriililiuoksessa yhdiste on sähkönjohde.


title: Fosforipentabromidi

text: Fosforipentabromidia voidaan valmistaa bromin ja fosforitribromidin välisellä reaktiolla tai punaisen fosforin ja bromiylimäärän välisellä reaktiolla.


title: Fosforipentabromidi

text: Fosforipentabromidia voidaan käyttää orgaanisen kemian synteeseissä bromausreagenssina. Se reagoi muun muassa sekundääristen alkoholien kanssa alkyylibromideiksi ja fenolien kanssa aryylibromideiksi. Karboksyylihapot reagoivat happobromideiksi.


title: Teo LT

text: Teo LT Ab (vuoteen 2006 saakka "Lietuvos Telekomas") oli liettualainen tietoliikenneyhteyksiä ja -palveluja tarjoava pörssiyritys. Teo LT:n osake noteerattiin Vilnan pörssissä. Helmikuussa 2016 osake kuului kymmenen keskeisen Baltian maissa kotipaikkansa pitävän pörssiyrityksen muodostamaan OMX Baltic 10 -indeksiin.


title: Teo LT

text: Teo LT oli ruotsalaisen Telia Companyn tytäryhtiö, josta se omisti 88,15 %:n osuuden. Teo LT yhdistettiin 1. helmikuuta 2017 Telian muiden liettualaisten tytäryhtiöiden, Omnitelin ja Baltic Data Centerin kanssa yhteisen "Telia Lietuva" -yhtiön alle.


title: Naisvuoren vesitorni

text: Naisvuoren vesitorni on vuosina 1911–1912 rakennettu vesitorni ja näköalatorni Mikkelin Naisvuorella. Sen suunnittelija on arkkitehti Selim A. Lindqvist. Torni poistui vesihuoltokäytöstä vuonna 1953, ja se on toiminut siitä lähtien vain näkötornina. Tuolloin Mikkeliin valmistui uusi suurempi vesitorni.


title: Naisvuoren vesitorni

text: Tornin vesisäiliön tilavuus oli 450 m³. Vesitornin pohjakerrokseen sijoitettiin keittiö ja sen reunaan katoksellinen paviljonkihuone. Rakennuksen avajaisia vietettiin vappuna 1912. Se on Suomen toiseksi vanhin varsinainen vesitorni ja vanhin säilynyt vesitorni, sillä vuonna 1910 valmistunut Hangon vanha vesitorni tuhoutui vuonna 1941..


title: Santa María del Naranco

text: Santa María del Naranco on esiromaaninen kirkko Pohjois-Espanjassa, kolmen kilometrin päässä Oviedon kaupungista. Kuningas Ramiro I rakennutti sen vuonna 848 ja käytti sitä palatsina; myöhemmin se muutettiin kirkoksi.


title: Ramiro I

text: Ramiro I tarkoittaa seuraavia:


title: Nexstim

text: Nexstim on suomalainen lääkintälaitteita kehittävä ja tuottava yritys, joka on erikoistunut navigoidun magneettistimulaaition kehittämiseen. Menetelmää sovelletaan mm. ennen aivoleikkauksia tehtävässä aivojen kartoituksessa sekä aivohalvauspotilaiden kuntoutuksessa. Vuonna 2014 Nexstimin liikevaihto oli noin 2,0 miljoonaa euroa ja tilikauden tulos 9,2 miljoonaa euroa tappiollinen. Yritys työllisti samana vuonna 33 henkilöä.


title: Nexstim

text: Nexstim perustettiin vuonna 2000, kun se irrotettiin Teknillisen korkeakoulun (nykyisen Aalto-yliopiston) tutkimusprojektista. Yrityksen osakkeilla on marraskuusta 2014 asti käyty kauppaa Helsingin ja Tukholman First North -markkinapaikoilla. Nexstim oli kaikkien aikojen ensimmäinen yritys, joka listautui yhtä aikaa kahdelle Nasdaq-markkinapaikalle.


title: OMX Baltic 10

text: OMX Baltic 10 (OMXB10; ISIN-tunnus SE0001850033) on Nasdaqin kymmenen keskeisen Baltian maiden pörsseissä (Tallinna, Riika, Vilna) noteeratun yrityksen kurssikehitystä seuraava euromääräinen osakeindeksi.


title: OMX Baltic 10

text: OMX Baltic 10 -indeksiin kuuluivat tammikuussa 2019 seuraavien yritysten osakkeet:


title: Triflunordatsepaami

text: Triflunordatsepaami (tunnetaan myös nimellä Ro5-2904) on bentsodiatsepiinijohdannainen lääkeaine, joka sitoutuu voimakkaasti GABA-reseptoriin. Aineella on kouristuksia ehkäisevä vaikutus.


title: Merko Ehitus

text: AS Merko Ehitus on Viron suurin rakennusyhtiö.


title: Merko Ehitus

text: Yhtiö perustettiin 5. marraskuuta 1990 alkujaan nimellä "AS EKE Merko" ja nykymuotoonsa yhtiön nimi vaihdettiin vuonna 1996. Merko Ehitus listautui Tallinnan pörssiin vuonna 1997. Vuonna 1998 kasvua haetaan myös yritysostolla Latviasta ja Liettuasta; Merko Ehitus nousee Viron ja Baltian maiden suurimmaksi rakennusyhtiöksi. Vuonna 2003 Merko Ehituksen pääkonttori muutti Tallinnassa osoitteeseen Järvevana 9G.


title: Merko Ehitus

text: Merko Ehituksen osake noteerataan Tallinnan pörssissä. Helmikuussa 2016 yhtiön osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.


title: Lasse Koskela

text: Lasse Koskela (9. elokuuta 1955 Virrat – 18. kesäkuuta 2015 Helsinki) oli suomalainen kirjallisuudentutkija, kirjallisuuskriitikko ja Helsingin yliopiston kirjaston tietoasiantuntija. Hän kirjoitti useita teoksia kielen ja kirjallisuuden alalta.


title: Lasse Koskela

text: Koskela opiskeli suomen kieltä Helsingin yliopistossa. Myöhemmin hän työskenteli kirjastoamanuenssina ja kotimaisen kirjallisuuden laitoksen assistenttina. Hänen kritiikkejään ilmestyi muun muassa "Parnassossa" 1980-luvun alusta alkaen.


title: Lasse Koskela

text: Koskela oli toimitussihteeri Suomalaisen Kirjallisuuden Seura SKS:n "Suomen kirjallisuushistoria" -projektissa vuosina 1998–1999. Hän sai vuonna 2000 työstä Lauri Jäntin säätiön palkinnon yhdessä Liisi Huhtalan, Pertti Lassilan ja Yrjö Varpion kanssa. Koskela oli kulttuurilehti "Hiidenkiven" päätoimittaja 2002–2005. Hän osallistui myös useiden äidinkielen ja kirjallisuuden oppikirjojen tekemiseen ja oli vuodesta 1992 Ylioppilastutkintolautakunnassa uudistamassa äidinkielen ylioppilaskoetta, joka muuttui vuonna 2007.


title: Lasse Koskela

text: 1990-luvulla Koskela oli perustamassa aloittelevien kirjailijoiden Nobelistiklubia Helsingin yliopistossa. Helsingin yliopiston kirjaston tietoasiantuntijana hän oli kokoamassa vuoden 2015 alussa avattua "Suomalaista klassikkokirjastoa", joka on yliopiston ja Kansalliskirjaston ylläpitämä digitaalinen kokoelma suomalaista kaunokirjallisuutta ja sen tutkimusta.


title: Sisä-Suomi

text: Sisä-Suomi oli Jyväskylässä vuosina 1923–1970 ilmestynyt kokoomuslainen sanomalehti. Vuosina 1951–1961 sen nimenä oli "Jyväskylän Sanomat" ja vuosina 1962–1970 "Keski-Suomen Iltalehti".


title: Sisä-Suomi

text: Vuonna 1918 perustetun "Keskisuomalaisen" siirryttyä edistyspuolueen kannattajaksi Jyväskylän kokoomuslaiset ryhtyivät Sakari Kuusen johdolla puuhaamaan omaa äänenkannattajaa. Vuosina 1925–1930 sen julkaisijana toimi K. J. Gummeruksen kustannusliike. Oltuaan lapuanliikkeen ja IKL:n kannalla "Sisä-Suomi" sanoutui vuonna 1936 irti oikeistoradikalismista. Lehti menestyi 1930-luvulla hyvin, mutta alkoi jo sotavuosina menettää asemiaan "Keskisuomalaiselle". Se yritti pelastautua muuttumalla selvemmin yleislehdeksi ja sittemmin iltalehdeksi, vaihtamalla nimeä ja ottamalla liberaalit mukaan julkaisijaksi. Pienilevikkinen kokoomuslehti lopetettiin Yhtyneiden Paperitehtaiden kaltaisten suuryritysten tuen kadottua.


title: Sisä-Suomi

text: "Sisä-Suomi" ilmestyi vuonna 1924 kolmesti, vuosina 1925–1943 ja 1959–1968 kuudesti, vuosina 1944–1959 seitsemän kertaa ja vuosina 1968–1970 viidesti viikossa. Vuosina 1927–1929 se julkaisi myös kolmipäiväistä ja vuosina 1927–1929 ja 1932 kerran viikossa ilmestynyttä painosta. Lehden levikki oli 1930- ja 1940-luvuilla 4 000–5 000 ja vuonna 1957 yli 8 000 kappaletta. Vuonna 1968 levikki oli laskenut 3 000:een. Päätoimittajina ja vastaavina toimittajina työskentelivät Oskari Tissari (1924), Uuno Halminen (1924), Vilho Vihtori Viita (1924–1925), Martti Raitio (1925–1929 ja 1930–1931), Heikki Halmesmäki (1929–1930), Vilho Mäkipuro (1930), Veikko Sariola (1931), Väinö Valorinta (1931–1932), Arvi V. Mäkinen (1932–1938 ja 1944), Matti Karjalainen (1938–1939), Akseli Routavaara (1939–1944) ja Kyösti Sorjonen (1945–1970).


title: Timo Tarhila

text: Timo Tarhila (s. 14. marraskuuta 1965) on suomalainen uransa päättänyt jalkapallomaalivahti. Hän pelasi yli 200 Ykkösen ottelua, joista valtaosan 1990-luvulla Joutsenon Kullervossa, sekä kauden 1996 Veikkausliigaa Mikkelin Palloilijoissa. IFK Willmanstrandin kanssa hän saavutti futsalin Suomen mestaruuden vuonna 2000.


title: Timo Tarhila

text: Ammatiltaan Tarhila on autoilija.


title: Timo Tarhila

text: Tarhila oli Lauritsalan Työväen Palloilijoiden kasvatti. Hän pääsi seuran edustusjoukkueeseen kaudella 1984, jolloin joukkueen sarjataso oli II divisioona (myöhemmältä nimeltään Kakkonen). Seuraavaksi kaudeksi joukkue nousi I divisioonaan (Ykkönen), jossa Tarhila pelasi ensimmäiset ottelunsa kaudella 1986.


title: Timo Tarhila

text: Kaudeksi 1988 Tarhila siirtyi naapurikuntaan II divisioonan Joutsenon Kullervoon, jonka kanssa hän saavutti sarjanousun I divisioonaan kaudella 1989. Hän oli JoKun eli Kultsun ykkösmaalivahti lähes koko 1990-luvun ajan. Ainoat pääsarjaottelunsa Veikkausliigassa, yhteensä 14, Tarhila pelasi kaudella 1996 Mikkelin Palloilijoissa. Liigadebyyttinsä hän teki 1–2-tappioon päättyneessä kotiottelussa Ilvestä vastaan 28. huhtikuuta 1996. MP:n putoamiseen päättyneellä kaudella Tarhila jakoi torjuntavastuun nuoren Antti Kuismalan kanssa.


title: Timo Tarhila

text: Myös Kultsu putosi kaudella 1996, joten Tarhilan palatessa joukkueeseen kaudeksi 1997 sarjatasona oli Kakkonen. Ykkösessä hän pelasi Kultsun kanssa jälleen kaudet 1998–1999 ja Kultsun edustusjoukkuetoiminnan lakkauttamisen jälkeen Rakuunoissa kauden 2000. Ykkösen otteluita Tarhila pelasi urallaan yhteensä 201, joista 144 Kultsussa. Kova- ja tarkkapotkuinen maalivahti teki Kultsulle Ykkösessä viisi maalia, kaikki rangaistuspotkusta, ja Rakuunoillekin yhden. Vielä kaudella 2006 hän kuului Kolmosessa pelanneeseen Kultsu FC:n joukkueeseen.


title: Timo Tarhila

text: Tarhila pelasi myös futsalia. Hän saavutti useiden muiden Kultsun pelaajien tapaan lajin Suomen-mestaruuden IFK Willmanstrandin kanssa vuonna 2000.


title: Google Mars

text: Google Mars on Google Earthin palvelu, jonka avulla voi katsoa Marsin pintaa samalla tavalla kuin Maan. Lisäksi siinä on joitain erikoisominaisuuksia.


title: Google Mars

text: Google Earthin Mars-ominaisuuden avulla voi:


title: Rauhankatu (Turku)

text: Rauhankatu on Turun Puolalanmäen länsipäästä läpi VIII kaupunginosan eli Port Arthurin kulkeva, Aurajoen suuntainen katu. Noin puolentoista kilometrin mittaisen Rauhankadun varrella sijaitsevat muun muassa Mannerheiminpuisto ja Mikaelinkirkko.


title: Rauhankatu (Turku)

text: Rauhankatu alkaa Puolalanmäen juurelta ja ylittää muun muassa Humalistonkadun sekä Koulukadun ja Puistokadun, jatkuu läpi Portsan puutaloalueen ja päättyy Annankatuun Portsan länsipäässä. Rauhankatu on melko hiljainen, koska valtaosa liikenteestä, muun muassa bussireitit, on ohjattu kulkemaan pitkin Rauhankadun eteläpuolella kulkevaa samansuuntaista mutta leveämpää Puutarhakatua. Rauhankatu on valtaosin asfaltoitu, mutta kahden viimeisen korttelin osuudelta mukulakivipintainen.


title: Rauhankatu (Turku)

text: Rauhankatu 1:ssä Puolalanpuiston reunassa sijaitsee W:m Crichton & C:o -telakan johtajan John Edward Eagerin itselleen 1900-luvun alkuvuosina rakennuttama jugendtyylinen huvila, jossa on vuodesta 1984 toiminut Park Hotel. 1960- ja 1970-luvuilla talossa toimi Turun Marttayhdistyksen talouskoulu.


title: Rauhankatu (Turku)

text: Rauhankatu 14:ssä toimi vuosina 1938–1973 Sisu-pastilleja valmistanut Seres Oy:n tehdas. Kiinteistössä toimi muun muassa Turun kaupungin ulkomaalaistoimisto.


title: Rauhankatu (Turku)

text: Rauhankatu 15:ssä, Pumppumäellä eli nykyisen Mannerheiminpuiston laidalla toimivat vuosina 1925–1962 Juseliuksen paitatehdas, vuoteen 1953 saakka myös sen sisaryhtiö Turun Sateenvarjotehdas Oy.


title: Vuohi ja Tahitin täysikuu

text: Vuohi ja Tahitin täysikuu on Maailmanmatkaajan seikkailut -lastenlevysarjan kolmas osa. Albumilla seikkailee Julia Vuoren luoma Vuohi. Kappaleet ovat Pessi Levannon säveltämiä ja Marjatta Levannon sanoittamia.


title: Vuohi ja Tahitin täysikuu

text: Albumin kappaleissa Vuohi matkustaa Egyptiin tutkimaan muumioiden kirousta, kiipeää Tarragonan ihmispyramidin huipulle, opettelee kutomaan lentävän maton, tanssii balettia Moskovan Bolšoi-teatterissa, juhlii Jamaikalla ja Tahitilla sekä pygmien kanssa Kongossa, ratsastaa Pampalla, järjestää herkkupöydän kuolleiden hengille Kuala Lumpurissa, solmii kukkaseppeleitä lehmille Alpeilla, valmistaa teetä Taiwanissa ja rentoutuu joogan avulla Intiassa.


title: Vuohi ja Tahitin täysikuu

text: Kaikki sanoitukset Marjatta Levanto. Sävellykset Pessi Levanto, jos ei toisin mainittu.


title: Google Moon

text: Google Moon on Google Earthin palvelu, jonka avulla voi katsoa virtuaalisesti Kuun pintaa.


title: Talenom

text:
Talenom on suomalainen tilitoimistopalveluita tarjoava yritys. Talenom perustettiin vuonna 1972, ja kesäkuussa 2015 se listautui Helsingin First North -markkinapaikalle.
Kesäkuussa 2017 osake siirtyi Helsingin pörssin päälistalle.


title: Talenom

text: Talenomin liikevaihto oli vuonna 2016 37,0 miljoonaa euroa ja liikevoitto 1,7 miljoonaa euroa. Vuosi 2016 oli kannattavuuden kasvun osalta erinomainen, ja yhtiön kannattavuus parani merkittävästi. Myös liikevaihto kasvoi noin 12 prosenttia Talenomin markkinaosuus suomalaisissa tilitoimistomarkkinoilla oli vuonna 2013 yhtiön oman ilmoituksen mukaan noin 3 prosenttiyksikköä.


title: Kim Sung-jip

text: Kim Sung-jip (myös muodossa Kim Seong-jip, 13. tammikuuta 1919 Soul, Japanin miehittämä Korea – 20. helmikuuta 2016 Soul) oli eteläkorealainen painonnostaja ja olympiamitalisti.


title: Kim Sung-jip

text: Kim voitti 75 kilogramman painoluokassa olympiapronssia Lontoossa 1948 yhteistuloksella 380 kg ja Helsingissä 1952. Melbournen kesäolympialaisissa 1956 hän sijoittui viidenneksi. Hän saavutti myös MM-pronssia vuoden 1947 MM-kilpailuista ja kultaa vuoden 1954 Aasian kisoista.


title: Kim Sung-jip

text: Kim oli ensimmäinen itsenäisen Etelä-Korean olympiamitalisti samoin kuin maan ensimmäinen kaksinkertainen olympiamitalisti. Kim kuoli 97-vuotiaana 20. helmikuuta 2016 sairauteen soulilaisessa sairaalassa, jossa hän oli viettänyt kuukauden.


Kizilsun kirgiisien autonominen prefektuuri (, , ) on autonominen prefektuuri Kiinan Sinkiangin uiguurien autonomisen alueen länsiosassa. Prefektuurin pinta-ala on 70 916 neliökilometriä. Väkiluku vuonna 2010 oli 525 570 . Prefektuurin päähallintopaikka on Artux, joka sijaitsee linnuntietä noin 1055 kilometriä autonomisen alueen pääkaupunki Ürümqistä lounaaseen.


title: Kizilsun kirgiisien autonominen prefektuuri

text: Piirikuntatasolla autonominen prefektuuri jaetaan yhteen piirikuntatason kaupunkiin ja kolmeen piirikuntaan (numerointi kuten oheisessa kuvassa):


title: Šiaulių Bankas

text: Šiaulių Bankas Ab on Liettuan Šiauliain kaupungissa kotipaikkaansa pitävä osakeyhtiömuotoinen pankki.


title: Šiaulių Bankas

text: Pankin osake noteerataan Vilnan pörssissä. Helmikuussa 2016 yhtiön osake kuului OMX Baltic 10 -indeksiin, joka on NASDAQ Inc. -pörssiyhtiön osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.


title: Veikko Helteen muistomerkki

text: Veikko Helteen muistomerkki on vuonna 2011 Vihdin Nummelassa paljastettu kansanedustaja, ministeri Veikko Helteen kunniaksi pystytetty muistomerkki. Sen on veistänyt kuvanveistäjä Erkki Kannosto, ja se sijaitsee Vihdin Nummelassa työväentalo Rientolan pihalla. Paljastustilaisuudessa puhui kansanedustaja Paavo Lipponen, ja tilaisuudessa oli läsnä myös presidentti Tarja Halonen.


title: Veikko Helteen muistomerkki

text: Muistomerkin materiaali on suomalainen punainen graniitti. Se kuvaa kivisten lastujen muodossa puuseppä Veikko Helteen kolmea elämäntyötä, yhteiskunnallista, osuustoiminnallista ja liikuntakulttuurista aktiivisuutta.


title: Veikko Helteen muistomerkki

text: 80 000 euron perusrahoituksesta vastasivat Suomen eduskunta, Tradeka-yhtymä, Urheiluopistosäätiö ja Kaatuneiden Muistosäätiö. Lisäksi rahoitusta tuli kansalaiskeräyksen ja eri yhteisöjen kautta, muun muassa Vihdin seurakunnalta.


title: Gösta Magnusson

text: Klas Gösta Natanael Magnusson (13. syyskuuta 1915 Örebro – 25. marraskuuta 1948 Örebro) oli ruotsalainen painonnostaja, olympiamitalisti ja Euroopan mestari.


title: Gösta Magnusson

text: Magnusson voitti 82,5 kilogramman painoluokassa olympiapronssia Lontoossa 1948 yhteistuloksella 375 kg ja samana vuonna Euroopan mestaruuden. Hän kuoli hukkumalla kalareissulla heikon jään petettyä.


title: Triflubatsaami

text: Triflubatsaami on 1,5-bentsodiatsepiinijohdannainen lääkeaine joka on sukua klobatsaamille. Sillä on sedatiivinen ja ahdistusta poistava vaikutus. Aine on pitkävaikutteinen ja sillä on pitkä eliminaation puoliintumisaika.


title: Han Su-an

text: Han Su-an (myös muodossa Han Soo-ann, 18. kesäkuuta 1926 – 4. tammikuuta 1998 Soul) oli eteläkorealainen nyrkkeilijä ja olympiamitalisti.


title: Han Su-an

text: Han voitti 51 kilogramman painoluokassa olympiapronssia Lontoossa 1948. Helsingissä 1952 hän sijoittui jaetulle viidennelle sijalle.


title: Oriol Bohigas

text: Oriol Bohigas i Guardiola (Barcelona, 20. joulukuuta 1925) on katalonialainen arkkitehti. Hän on ollut Barcelonan arkkitehtuurikoulun (ETSAB) professori.


title: Puutarhakatu (Turku)

text: Puutarhakatu on Turun läntisestä keskustasta Port Arthuriin ja edelleen IX kaupunginosaan kulkeva, vilkkaasti liikennöity Aurajoen suuntainen katu.


title: Puutarhakatu (Turku)

text:
Puutarhakatu alkaa Puolalanmäen rinteestä Aurakadulta, ylittää muun muassa Koulu- ja Puistokadun, jatkuu Kakolanmäen pohjoispuolitse läpi Portsan puutaloalueen, kaartuu lopuksi satamarataa myötäillen kohti etelää ja päättyy Malmin- ja Kalastajakadun kulmaan. Noin 2,3 kilometrin pituisen kadun alkupäässä sijaitsee muun muassa kaupungin virastoja, Puolalanmäen lukio ja Puolalan yläkoulu (n:o 5, Florentin Granholm 1888) sekä kerrostalon pihasiivessä sijaitseva Lutherin kirkko (n:o 8, Tauno Salo ja Olavi Heikkilä 1967
). Humalistonkadun vaiheilla on Alvar Aallon suunnittelema Lounais-Suomen Maalaistentalo ja Turun keskusta-alueen korkeimmat asuinkerrostalot Puutarhakatu 11–13:ssa. Koulukadun ja Puistokadun välissä on Mannerheiminpuisto ja sitä seuraavassa korttelissa Mikaelinkirkko, jonka takaa alkaa Port Arthurin puutalokaupunki.


title: Puutarhakatu (Turku)

text: Puutarhakadun loppupää on yritysaluetta. Siellä sijaitsee muun muassa Kakolan jätevedenpuhdistamo sekä Turun Hansatorni (Puutarhakatu 45), toimistokolossi joka oli alun perin OTK:n varastorakennus (Pauli Salomaa 1941). Puutarhakatu 55:n toimistotalon paikalle ehdotetaan korkeita kerrostaloja. Puutarhakatu loppuu rakenteilla olevan Linnanfältin puutaloalueen pohjoiskärkeen Kalastajankadulle. Läheisellä kalliolla sijaitseva entinen Turun ruotsinkielisen merenkulkuoppilaitoksen rakennus (Malminkatu 5, Elma ja Erik Lindroos 1965) muutetaan asuintaloksi.


title: Biolääketiede

text: Biolääketiede on lääketieteen haara, jossa sovelletaan biologista ja biokemiallista tutkimusta ja tuotekehitystä kliiniseen hoitoon.


title: Francisco Javier Sáenz de Oiza

text: Francisco Javier Sáenz de Oiza (Cáseda, 12. lokakuuta 1918 – Madrid, 18. heinäkuuta 2000) oli espanjalainen arkkitehti. Hän oli yksi arkkitehdeista, jotka elävöittivät 1950- ja 1960-luvuilla espanjalaista arkkitehtuuria, joka oli ajautunut jäykkään uusklassisismiin Francon noustua valtaan vuonna 1939.


title: Francisco Javier Sáenz de Oiza

text: Sáenz de Oizan merkittävimmät työt ovat Madridissa sijaitsevat pilvenpiirtäjät Torres Blancas (1969) ja Torre del Banco de Bilbao (1972–78). Muita töitä ovat esimerkiksi Aranzazu-basilika Oñatissa Baskimaalla, "El Ruedo" -asuinkerrostalo Madridissa, Torre Triana -hallintorakennus (1989–97) Sevillassa sekä Azoguejo-aukion uudistaminen Segoviassa.


title: Olympic Entertainment Group

text: Olympic Entertainment Group AS (lyh. OEG) on kasino- ja pelitoimintaa useissa Euroopan maissa pyörittävä virolainen yritys, jonka omistaa Odyssey Europe. Olympic Entertainment Groupilla oli syyskuun 2017 lopulla yhteensä 117 kasinoa, jotka sijaitsivat Virossa, Latviassa, Liettuassa, Slovakiassa, Italiassa ja Maltalla.


title: Olympic Entertainment Group

text: Olympic Entertainment Group ilmoitti Tallinnan pörssille maaliskuussa 2018 yhtiön kahden pääosakkaan myyvän osuutensa Lontooseen rekisteröidylle "Odyssey Europe" -sijoitusrahastolle. Pääomistajista Armin Karu omisti Hansa Assetin kautta 45,05 % ja Jaan Korpusov Hendeya Investin kautta 18,95 % yhtiöstä. Odyssey ilmoitti tavoitteekseen OEG:n vetämisen pois pörssistä ja myös Karu kehotti yhtiön piensijoittajia hyväksymään Odysseyn tarjouksen.


title: Olympic Entertainment Group

text: Odyssey Europe sai yritysoston päätökseen lokakuussa 2018, minkä jälkeen Olympic Entertainment Group vetäytyi Tallinnan pörssistä. Yhtiö oli listautunut Tallinnan pörssiin lokakuussa 2006.


Changjin hui-kiinalaisten autonominen prefektuuri (, ) on autonominen prefektuuri Kiinan Sinkiangin uiguurien autonomisen alueen pohjoisosassa. Prefektuurin pinta-ala on 73 659 neliökilometriä. Väkiluku vuonna 2010 oli 1,43 miljoonaa. Prefektuurin päähallintopaikka on piirikuntatason kaupunki Changji, joka sijaitsee linnuntietä noin 35 kilometriä autonomisen alueen pääkaupunki Ürümqistä luoteeseen.


title: Changjin hui-kiinalaisten autonominen prefektuuri

text: Piirikuntatasolla autonominen prefektuuri jaetaan kahteen piirikuntatason kaupunkiin, neljään piirikuntaan ja yhteen autonomiseen piirikuntaan (numerointi kuten oheisessa kuvassa):


title: Olainfarm

text: AS Olainfarm on latvialainen, vuonna 1972 perustettu lääkealan yritys Olainesta. Yritys valmistaa noin 60 erityyppistä suun kautta syötävää lääkettä ja noin 30 farmaseuttista yhdistettä tai kemiallista ainesosaa.


title: Olainfarm

text: Yhtiöllä on seitsemän alkuperäistuotetta. Olainfarmin valmistamia tuotenimiä ovat muun muassa Amlodipine, Clonazepam, Euphillin, Furosemide, Furagin, Midolat, Protionol ja Gripoflex. Yritys toimii osin tytäryhtiöittensä kautta; näitä ovat muun muassa Reinolds SIA, Ozols JDR SIA, Olainfarm energija SIA, Ilmas Aptiekas SIA ja Veritas-Farm. Tämän lisäksi yhtiöllä on 33 apteekkia Riiassa, Vidzemessä, Kurzemessa ja Latgalen alueella.


title: Olainfarm

text: Olainfarmin osake noteerataan Riian pörssissä. Tammikuussa 2019 sen osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.


title: Thomas Byles

text: Thomas Roussel Davids Byles (26. helmikuuta 1870 Leeds – 15. huhtikuuta 1912 Pohjois-Atlantti) oli englantilainen katolinen pappi, joka matkusti RMS Titanicilla. Byles kouluttautui papiksi vuonna 1894. Hän oli Titanicilla matkalla New Yorkiin pikkuveljensä häihin. Byles oli yläkannella kävelemässä kun laiva törmäsi jäävuoreen. Hän avusti kolmannen luokan matkustajia pelastusveneisiin kieltäytyen kahdesti hänelle tarjotusta paikasta pelastusveneessä. Sen jälkeen hän kuunteli matkustajien synnintunnustuksia ja antoi synninpäästön sadoille matkustajille, jotka olivat yhä laivalla pelastusveneiden lähdettyä. Byles hukkui laivan upotessa. Hänen ruumistaan ei koskaan löydetty. Bylesin veljet laittoivat muistomerkin hänen kunniakseen St Helenin katoliseen kirkkoon Chipping Ongariin, Essexiin. Paavi Pius X kuvasi Bylesia "Kirkon marttyyriksi".


title: Thomas Byles

text: Vuoden 1997 elokuvassa "Titanic" Bylesia esitti James Lancaster. Elokuvassa Byles siteeraa Ilmestyskirjan kohtaa 21:4 ympärillään oleville matkustajille.


title: Thomas Byles

text: Vuonna 2015 St Helenin kirkon pappi Graham Smith ja piispa Alan Williams ehdottivat Bylesin julistamista pyhimykseksi.


title: Tallinna Vesi

text: AS Tallinna Vesi on virolainen, Tallinnan seudun vesihuollosta vastaava yritys. Tallinna Veden liiketoimintaan kuuluu juomaveden käsittelyn ja sen jakelun järjestämisen lisäksi myös jäteveden käsittely. Yhtiöllä on voimassa Tallinnan kaupungin kanssa tehty palvelusopimus, missä se on sitoutunut järjestämään kaupungin vesihuollon vuoteen 2020 saakka. Tallinna Veden vuonna 2010 perustettu tytäryhtiö, "OÜ Watercom" tarjoaa veteen liittyviä palveluita paikallishallinnolle, yrityksille ja yksityisille asiakkaille.


title: Tallinna Vesi

text: AS Tallinna Vesi perustettiin vuonna 1997, kun kaupungin vesilaitoksen toiminta muutettiin osakeyhtiömuotoiseksi. Perustetun yhtiön koko omistus säilyi Tallinnan kaupungilla vuoteen 2001, kun enemmistö osakkeista myytiin brittiläiselle United Utilities -yhtiölle. Lopulta Tallinna Vesi listautui Tallinnan pörssiin 1. kesäkuuta 2005.


title: Tallinna Vesi

text: Tallinnan kaupunki on pysynyt yhtiön suurimpana omistajana ja vuoden 2017 lopussa kaupunki omisti 34,7 prosenttia Tallinna Veden osakkeista. United Utilities omisti tuolloin 6,5 prosenttia osakkeista. Lokakuussa 2018 yhtiön osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.


title: Zacharias Lietzén

text: Zacharias Arvidinpoika Lietzén (1629 Litslena, Ruotsi – 19. huhtikuuta 1684 Turku, ) oli Turun akatemian kirjansitoja ja kirjakauppias, "Academiæ Bibliopegus". Lietzénin vanhemmat olivat Litslenan kirkkoherra Arvidus Nikolai Lietzén ja Klara Erikintytär Utter. Hänen veljiään olivat oli Turun hovioikeuden asessori, pormestari Nikolaus (Nils) Arvidinpoika Lietzén (s. 1620) ja Turun kämneri, sittemmin Käkisalmen kaupunginsihteeri Erik Arvidinpoika Lietzén (s. 1626). Lietzénin ensimmäinen puoliso oli Maria Bildsten (k. 1676, haudattu 23.6.1676 Turussa, vanhemmat ruukinomistaja Karl Konrad Bildsten ja Anna Nyman). Hänen toinen puolisonsa oli 28.11.1677 Katarina Belkou (ensimmäisessä aviossaan, eli vielä 1706, vanhemmat kauppias Filip Belkou ja Elisabet Rancken, toinen puoliso 3.4.1688 kauppias Lars Wulff). Lietzén on haudattu Turun tuomiokirkkoon.


title: Zacharias Lietzén

text: Zacharias Lietzén opiskeli ilmeisesti Ruotsissa. Hän vietti kisällinvuotensa Saksassa. Helsingin yliopiston ylikirjastonhoitajan, professori Jorma Vallinkosken tutkimusten mukaan Lietzén saapui kisällinä 31.10.1656 Braunschweigista Hampuriin, jonne tuli uudelleen 16.4.1659 Amsterdamista ja 25.10.1659 Lüneburgista. Hän saapui 10.10.1660 Tukholmaan, jossa sai ensin työtä Thomas Bergmanilta, sitten Samuel Graffilta, jonka kanssa riiteli juomarahoista 1661. Lietzén anoi Tukholman ammattikunnalta 25.11.1660 saada suorittaa mestarinarvoon oikeuttava kisällinpalvelus. Uudisti anomuksensa 25.3.1661, jolloin hänet osoitettiin Christopher Reusnerin 2. leskelle kisälliksi. Hän anoi 12.11.1662 Turun Akatemialta pääsyä sen kirjansitojaksi, anoi 25.3.1663 lupaa Tukholman ammattikunnalta mestarinäytteiden suorittamiseen ja sai mestarikirjan 8.6.1663. Lietzén sai Turun porvarioikeudet 4.7.1663. Hän sitoi Turun lääninhallituksen asiakirjoja vuodesta 1663 lähtien. Vuonna 1667 Turun Akatemian konsistori katsoi hänen veloittaneen liikaa parista asiakirjasidoksesta. Hänet otettiin 29.4.1671 akatemian kirjansitojaksi, kehotettiin käyttämään hyvää pergamenttia, ottamaan kunnon kisällejä sekä sopimaan taksasta kun teetetään soljet. Lietzén harjoitti Turussa kirjakauppaa. Piispa Gezelius syytti häntä 1681 siitä, että hän oli Lohjan markkinoilla ostanut piispan paperimestarilta paperia ja myynyt sitä akatemian kirjapainolle ja ylioppilaille. Hän myönsikin ostaneensa 4 riisiä paperia ja 3 leiviskää pahvia. Lietzénin oppipoikana oli Lorenz Höijer 17.8.1679. Lietzénin veljet Nikolaus ja Erik muuttivat myös 1600-luvun puolivälissä Ruotsista Turkuun. Lietzéneillä on sukuhauta Turun tuomiokirkon pääkuorissa eli kaikkien pyhien kappelissa.


title: Tallinna Kaubamaja

text: Tallinna Kaubamaja Grupp AS on Tallinnasta kotoisin oleva virolainen osakeyhtiö, joka toimii kaupan ja kiinteistövuokrausalan parissa. Konserniin kuuluu useita omilla brändeillään toimivia tytäryhtiöitä, kuten Selver-kauppaketju, Tallinnan ja Tarton Kaubamaja -tavarataloja ylläpitävä Kaubamaja AS sekä turvallisuuspalveluja tarjoava Viking Security AS. Tallinna Kaubamaja Gruppin pääomistaja on "OÜ NG Invevesteeringud", joka omisti vuoden 2016 lopulla yhtiöstä 67 prosenttia.


title: Tallinna Kaubamaja

text: Yritysryhmän historian katsotaan alkavan vuodesta 1960, jolloin legendaarinen Tallinna Kaubamaja -tavaratalo avattiin Tallinnassa, silloisessa Viron SNT:ssä. Ensimmäinen Selver avasi ovensa Tallinnan Lasnamäessä vuonna 1995, ja myöhemmin vuosien 1998–2001 aikana Selveristä kehitettiin kokonainen super- ja hypermarketketju. Tallinna Kaubamaja Grupp listautui Tallinnan pörssiin vuonna 1996. Helmikuussa 2016 yhtiön osake kuului OMX Baltic 10 -indeksiin, joka on osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.


title: Tallinna Kaubamaja

text: Konserni laajentui yritysostojen myötä autokaupan puolelle vuonna 2007. Tallinna Kaubamaja Grupp osti jalkinekauppaa Virossa ja Latviassa harjoittaneen ABC King AS:n ja Suurtüki NK OÜ:n vuonna 2008. Yhtiö avasi ensimmäiset kauneudenhoitotuotteiden kauppaan keskittyvät I.L.U.-myymälänsä vuonna 2009.


title: Tallinna Kaubamaja

text: Konsernilla oli Helsingin Kaisaniemessä liike huhtikuusta 1997 seuraavan vuoden heinäkuuhun, jolloin se lakkautettiin kannattamattomana.


The Rolling Stones Australasian Tour 1966 oli The Rolling Stones-yhtyeen Australian ja Uuden-seelannin kiertue."*Lämmittelijän Sydneyssä toimi The Searchers."


title: Lietzén

text: Lietźen on seuraavien henkilöiden sukunimi:


title: Wish You Were Here Tour

text: Wish You Were Here Tour oli Pink Floydin Pohjois-Amerikan kiertue, jolla yhtye promotoi Wish You Were Here albumia. Kiertue jaettiin kahteen osaan länsirannikon ja itärannikon konsertteihin. Yksi konsertti oli Englannissa Knebworth festivaalilla.


title: Oulun keskuskansakoulu

text: Entinen Oulun keskuskansakoulu on Oulun Vanhatullin kaupunginosassa toiminut kansakoulu ja loppuvaiheessa peruskoulun ala-aste sekä myöhemmin terveysasemana toiminut rakennus. Rakennus on arkkitehti Kaarlo Borgin suunnittelema funktionalistinen koulurakennus vuodelta 1933, joka valmistui vuonna 1934. Uuteen koulurakennukseen Oulun kaupunki tilasi vuonna 1936 seinämaalauksen "Koivu ja tähti" oululaiselta taiteilijalta Juho Mäkelältä. Rakennus tunnetaan nykyään parhaiten puhekielessä sammakkotalona, sillä talon edustalla suihkualtaassa pitää vahtia kuvanveistäjä, professori Raimo Metsänheimon vuonna 1993 paljastettu sammakko, Rupikonna.


title: Oulun keskuskansakoulu

text: Suunnitelma uuden koulutalon rakentamiseksi Ouluun käynnistyi jo 1920-luvun alkupuoliskolla. Taloudellisesti vaikeat vuodet Oulun kaupungin taloudessa lykkäsivät asian ratkaisua aina 1930-luvulle. Rakentamisesta päätettiin lokakuussa 1933 arkkitehti Borgin piirustusten pohjalta Vanhatullin kaupunginosaan keskusta-alueelle Saaristonkadun ja Uusikadun kulmaan. Uusi koulu otettiin käyttöön vuonna 1935.


title: Oulun keskuskansakoulu

text: Sotavuodet 1939-1944 muuttivat rakennuksen käyttötarkoitusta, sillä sotien aikaan siitä tuli Sotasairaala 32 (SotaS 32):n sivupiste pääpaikan sijaitessa silloin uudessa Kontinkankaan sairaalassa. Talvisodan alettua haavoittuneita tuli niin paljon, että Kontinkankaan sairaalan lisäksi oli otettava käyttöön myös uusia sijoituskohteita sotilassairaalalle. Näin Keskuskansakoulustakin tuli sotilassairaala yli 300:lle haavoittuneelle.


title: Oulun keskuskansakoulu

text: Jatkosodan aikaan Keskuskansakoulu kuten naapurirakennus Teknillinen oppilaitos toimivat sotilassairaalan sivupisteinä pääpaikan sijaitessa Kontinkankaalla.


title: Oulun keskuskansakoulu

text: Koulutyö Keskuskansakoulun rakennuksessa jatkui sotien jälkeen vuonna 1945.


title: Oulun keskuskansakoulu

text: Peruskoulun korvatessa kansakoulun Keskuskansakoulukin muuttui Keskustan peruskouluksi. Samanaikaisesti kasvavassa Oulussa lapsiperheet muuttivat uusiin asumalähiöihin, mikä vähensi keskusta-alueen oppilasmääriä. Tämän vuoksi entiselle Keskuskansakoululle etsittiin uutta käyttötarkoitusta. 1970-luvun lopulla koulutyö rakennuksessa päättyikin.


title: Oulun keskuskansakoulu

text: Talo peruskorjattiin keskustan terveysasemaksi 1981-1982.


title: Oulun keskuskansakoulu

text: Oulun kaupunki on suunnitellut myyvänsä talon. Keskustelut asiasta ovat vielä keväällä 2016 käynnissä, ja lopullista päätöstä myynnistä ei ole vielä tehty.


title: Oulun keskuskansakoulu

text: Rakennus on korjaus- ja muutostöiden yhteydessä korjattava sen kulttuurihistorialliset ja rakennustaiteelliset arvot säilyttäen. Julkisivukorjauksissa on käytettävä alkuperäisiä tai niitä vastaavia materiaaleja. Sisätiloissa voi tehdä toiminnan vaatimia muutoksia. Korjaus- ja muutostoimista pitää pyytää museoviraston lausunto.


title: Humalistonkatu (Turku)

text: Humalistonkatu on runsaan 600 metrin mittainen vilkas liikekatu Turun läntisessä keskustassa, VII kaupunginosassa. Se kulkee kaakosta luoteeseen Eerikinkadulta Ratapihankadulle Turun päärautatieaseman edustalle. Katua pitkin kulkevat monet Turun länsiosiin suuntaavat bussireitit. Kadun varrella on monia erikoisliikkeitä, kahviloita ja ravintoloita.


title: Humalistonkatu (Turku)

text: Humalistonkadun alkupäässä on Sokos-hotelli Seurahuone sekä entinen Turun pääposti, joka on nyt muun muassa TeliaSoneran käytössä. Vuodesta 1983 on Humalistonkadulla toiminut Terveystalo Healthcaren vuonna 2011 ostama Lääkäriasema Pulssi.


title: Humalistonkatu (Turku)

text:
Kadun arvellaan saaneen nimensä alueella aiemmin sijainneista humalatarhoista.
Humalistonkatu on jo toistasataa vuotta ollut tunnettu monien ravintoloiden ja aiemmin myös monien elokuvateattereiden katuna.
Humalistonkadun pitkäaikaisin ravintola oli Kilta, joka perustetiin 1920-luvulla rakennusmestariyhdistyksen kerhohuoneistoksi ja lopetti 2007, jolloin sen tiloihin tuli ravintola Klubi. Vuodesta 1956 Kilta toimi silloin valmistuneessa uudisrakennuksessa Humalistonkatu 8:ssa. 1960-luvun alusta 1980-luvun puoliväliin talossa toimi myös elokuvateatteri Bio Boston. Muita Humalistonkadulla toimineita elokuvateattereita ovat olleet Kaleva (numerossa 2 vuosina 1906–1960), ja nykyisin Turun kaupunginteatterin väliaikaistilana toimiva Domino (Humalistonkatu 7). Numerossa 3 toimi vuosina 1967–2004 ja uudelleen vuonna 2018 avattu pieni Astor- ja Diana-nimillä tunnettu elokuvateatteri, joka on välillä toiminut Monk-jazzklubina. Humalistonkadun kulmissa toimivat myös Puutarhakadun Ritz (1955–1979) ja Yliopistonkadun Casino (1913–1957).


title: Humalistonkatu (Turku)

text: Tanssiravintola Thrinaxin paikalla Yliopistonkadun kulmassa on vuodesta 2004 toiminut yökerho Gigglin’ Marlin. Lounais-Suomen Maalaistentalossa toimivat aikoinaan hotelli Maakunta ja ravintola Itämeri. Nyt talossa ovat Omenahotelli, Pub Alvar ja tilausravintola Alvarium.


title: Cristal Snow’n diskografia

text: Tämä artikkeli on suomalaisen laulaja-lauluntekijä Cristal Snow’n diskografiasta.


title: Josep Antoni Coderch

text: Josep Antoni Coderch i de Sentmenat (26. marraskuuta 1913, Barcelona – 6. marraskuuta 1984, Barcelona) oli katalonialainen arkkitehti. Hän oli kahdeksanlapsisen perheen esikoinen. Hänen isänsä oli Barcelonan sataman suunnittelua johtava insinööri.


title: Pölhö

text: Pölhö on suomenkielinen sukunimi. Se voi viitata seuraaviin:


title: Eljas Pölhö

text: Heimo Heikki Eljas Pölhö (s. 14. kesäkuuta 1949 Haukivuori) on suomalainen tietokirjailija ja rautatiehistoriallisten julkaisujen toimittaja. Oppiarvoltaan Pölhö on filosofian lisensiaatti. Hän on raideliikenneharrastuslehti Resinaan perustaja ja ensimmäinen toimittaja.


title: Pölhökanto Iijoen törmässä

text: Pölhökanto Iijoen törmässä on kirjailija Kalle Päätalon omaelämäkerrallisen romaanisarjan Juuret Iijoen törmässä 26. ja viimeinen osa. Kirja kertoo Päätalon kirjailijanurasta kirjailijan esikoisromaanin Ihmisiä telineillä (1958) ilmestymisen jälkeen.


title: OMX Copenhagen 20

text: OMX Copenhagen 20 on Kööpenhaminan pörssin osakeindeksi. Se on markkina-arvopainotettu indeksi, joka koostuu 20. Kööpenhaminan pörssissä eniten vaihdetuimmasta osakkeesta. Indeksin koostumus päivitetään kahdesti vuodessa.


title: OMX Copenhagen 20

text: Tilanne 7. lokakuuta 2018.


title: Kang Joon-ho

text: Kang Joon-ho (myös muodossa Gang Jun-ho, 22. kesäkuuta 1928 Haeju, Japanin miehittämä Korea – 24. syyskuuta 1990 Soul) oli eteläkorealainen nyrkkeilijä ja olympiamitalisti.


title: Kang Joon-ho

text: Kang voitti 54 kilogramman painoluokassa olympiapronssia Helsingissä 1952. Hän toimi myöhemmin nyrkkeilyvalmentajana.


title: Oskari Väänänen

text: Oskari Gabriel Väänänen (24. maaliskuuta 1890 Kuopio – 28. tammikuuta 1962 Lahti) oli suomalainen Helsingin yliopiston voimistelulaitoksen lehtori ja Suomen Miekkailuliiton puheenjohtaja.


title: Oskari Väänänen

text: Väänäsen vanhemmat olivat poliisikonstaapeli, myöhemmin Helsingin poliisilaitoksen vahtimestari Kalle Vilho Väänänen (1860–1933) ja Helmi Elin Emilia Karpio, aik. Spets. Hänen velipuolensa oli kirjailija ja opettaja Kalle Väänänen. Oskari Väänänen toimi Helsingin yliopiston voimistelulaitoksen miekkailutaidon opettajana 1929–1941.


title: Stig Sjölin

text: Stig Karl Olof Sjölin (21. joulukuuta 1928 Värnamo – 9. tammikuuta 1995 Helsingborg) oli ruotsalainen nyrkkeilijä, olympiamitalisti ja Euroopan mestari.


title: Stig Sjölin

text: Sjölin voitti 75 kilogramman painoluokassa olympiapronssia Helsingissä 1952. Melbournen kesäolympialaisissa 1956 hän sijoittui jaetulle yhdeksännelle sijalle. Euroopan-mestaruuskilpailuista Sjölin voitti neljä mitalia.


title: Chr. Hansen

text: Chr. Hansen A/S on tanskalainen kemianteollisuuden yritys, jonka osake noteerataan Kööpenhaminan pörssissä. Yhtiö on osa OMX Copenhagen 20 -indeksiä. Chr. Hansenin pääkonttori sijaitsee Hørsholmissa, Kööpenhaminan pohjoispuolella.


title: Chr. Hansen

text: Chr. Hansenin toiminta on jaettu kolmeen liiketoiminta-alueeseen. "Cultures and Enzymes" tuottaa muun muassa entsyymejä ruokateollisuudessa. "Health and Nutrition" valmistaa ja kehittää erilaisia laihdutuslääkkeitä, lääkkeitä ja eläinruokaa. "Natural Color" kehittää ruokateollisuudessa käytettäviä väriaineita.


title: Chr. Hansen

text: Chr. Hansenin suurin osakkeenomistaja on noin 25 %:n osuudella Novo Holding A/S.


title: Jyske Bank

text: Jyske Bank on tanskalainen pankki. Se on markkinaosuudeltaan maansa kolmanneksi suurin pankki ja tanskalaisista pankeista toiseksi suurin Danske Bankin jälkeen. Pankilla on toimintaa kotimaansa ulkopuolella Sveitsissä, Saksassa, Espanjassa, Ranskassa ja Gibraltarilla. Yrityksen pääkonttori on Silkeborgissa, Keski-Jyllannissa. Vuonna 2014 sen liikevaihto oli 8,64 miljardia Tanskan kruunua, josta liikevoittoa 3,103 miljardia kruunua. Työntekijöitä sillä on noin 4200. Jyske Bank perustettiin 1967 neljän keskijyllantilaisen pankin fuusioituessa. Kansalliseksi pankiksi se tuli 1981.


title: Jyske Bank

text: Jyske Bankin osake noteerataan Kööpenhaminan pörssissä ja se on osa OMX Copenhagen 20-indeksiä.


title: Antonio Pacenza

text: Antonio Pacenza (18. tammikuuta 1928 Buenos Aires – 7. helmikuuta 1999) oli argentiinalainen nyrkkeilijä ja olympiamitalisti.


title: Antonio Pacenza

text: Pacenza saavutti 81 kilogramman painoluokassa olympiahopeaa Helsingissä 1952, missä hän hävisi loppuottelussa yhdysvaltalaiselle Norvel Leelle. Pacenza otteli myös ammattilaisena.


title: Pyriproksyfeeni

text: Pyriproksyfeeni eli pyriproksifeeni (CHNO) on hyttysmyrkkynä käytettävä kemikaali. Aineen valmistaja on Sumimoto Chemical.


title: Pyriproksyfeeni

text: Pyriproksyfeeniä on käytetty trooppisilla alueilla, erityisesti Brasiliassa, hyttysten määrän vähentämiseen. Ainetta lisätään muun muassa juomaveteen, koska näin se leviää tehokkaasti.


title: Pyriproksyfeeni

text: Pyriproksyfeenin moolimassa on 321,37 g/mol, sulamispiste 45–47 °C, tiheys 1,2 g/cm (vesi = 1,0 g/cm) ja CAS-numero 95737-68-1. Pyriproksyfeenin liukoisuus veteen on alle 0,1g/100 ml.


title: Pyriproksyfeeni

text: Vuoden 2015 lopulla alkaneen keltakuumehyttysen levittämän Zikaviruksen yleistymisen yhteydessä esitettiin epäilyjä siitä, että pyriproksyfeeni olisi jotenkin aiheuttamassa epidemiaa. Kun ainetta on käytetty jo pari vuosikymmentä ja zika-tapauksia löytyy myös alueilta, joissa myrkkyä ei ole käytetty, epäilykset vaimenivat.


title: OSEBX

text: OSEBX (Oslo Børs Benchmark Index; Oslo Børs Hovedindeks) on norjalaisen Oslon pörssin osakeindeksi. Siihen kuuluvien noin 50–60 Oslon pörssissä noteeratun yhtiön osakkeen lista tarkistetaan kaksi kertaa vuodessa, marraskuun ja toukokuun 15. päivänä. Uusittu osakelista tulee voimaan vuosittain kesäkuun ja joulukuun alussa.


title: OSEBX

text: OSEBX-indeksi esiteltiin alkujaan 23. toukokuuta 2001 käyttäen indeksiluvulle lähtöarvoa 100, joka määrättiin kanta-ajankohdasta joulukuun 31. joulukuuta 1995. Sittemmin, esimerkiksi helmikuun 20. päivää 2016 edeltävän viisivuotiskauden aikana OSEBX-indeksiluvun arvo oli vaihdellut noin välillä 340–660.


title: OSEBX

text: Marraskuun 2015 puolivälin kurssitietojen pohjalta määritelty kevään 2016 OSEBX-osakeindeksin kokoonpano oli seuraava. Taulukossa on listattu mukana olevat yhtiöt (joissain tapauksissa osakesarjat), osakelyhenne ja yrityksen osakkeen indeksipaino prosentteina 15.11.2015.


title: Ferrer Bassa

text: Ferrer Bassa (aktiivinen 1324–1348) oli espanjalainen taidemaalari ja kuvittaja, joka työskenteli Aragonian hoville Barcelonassa. Häntä pidetään katalonialaisen koulukunnan perustajana.


title: Ferrer Bassa

text:
Ferrer Bassan elämästä tiedetään hyvin vähän. Tiedetään että vuosina 1324 ja 1333 häneltä tilattiin seinämaalaukset kahteen kirkkoon ja vanhaan kappeliin Sitgesissä. Hänen maineensa perustuu San Miquelin kappeliin Barcelonan Pedralbesin luostarissa tehtyihin seinämaalauksiin, jotka esittävät Kristuksen kärsimystä ja Neitsyt Marian iloa. Nämä maalaukset tilattiin 1343 ja valmistuivat 1346. Kappelissa on kaikkiaan kaksikymmentä eri maalausta. Niissä on selviä vaikutteita Giottolta, ja on arveltu että Bassa saattoi matkustaa Italiaan ennen teosten valmistumista.
Ferrer Bassan tyyli erottuu aikalaisista spontaaniudessaan, värinkäytön pehmeydessä ja kontrastien vähäisyydessä sekä ennen kaikkea maalausten henkilöiden yksilöllisissä piirteissä ja ilmeissä. Bassan ja hänen poikansa Arnau Bassan katsotaan tuoneen italialais-goottilaisen tyylin Aragoniaan.


title: Ferrer Bassa

text: Ferrer Bassa kuvitti miniatyyreillä myös monia käsikirjoituksia.


title: Ferrer Bassa

text: Ferrer Bassan uskotaan kuolleen vuonna 1348 riehuneessa ruttoepidemiassa.


title: Alfred Jotuni

text: Johan Alfred Jotuni, sukunimi vuoteen 1907 "Haggrén" (25. marraskuuta 1878 Kuopio – 9. lokakuuta 1934 Helsinki) oli suomalainen opettajaseminaarin lehtori, oppikirjojen tekijä ja kansakoulutarkastaja.


title: Alfred Jotuni

text: Jotunin vanhemmat olivat levyseppä, talonomistaja Petter Juho Haggrén ja Margareta Lovisa Miettinen. Hän pääsi ylioppilaaksi Kuopion lyseosta 1897 ja valmistui filosofian kandidaatiksi Helsingin yliopistosta 1902. Jotuni toimi Sortavalan opettajaseminaarin maantieteen lehtorina 1905–1919 ja Helsingin suomalaisten kansakoulujen apulaistarkastajana vuodesta 1919 alkaen. Jotuni toimi Suomen rauhanvaltuuskunnan asiantuntijana Karjalan asioissa Pariisissa 1919.


title: Alfred Jotuni

text: Jotuni oli naimisissa vuodesta 1903 Alfhild Malmgrenin kanssa. Heidän poikansa oli filosofian maisteri ja suomentaja Sakari Jotuni. Kirjailija Maria Jotuni oli Alfred Jotunin sisar.


title: Bernat Desclot

text: Bernat Desclot (noin 1240 – noin 1288) oli espanjalainen kronikoitsija, joka tunnetaan Aragonian hovista kertovasta kronikastaan "Llibre del rei En Pere d'Aragó i els seus antecessors passats (1280–1288)".


title: Bernat Desclot

text: Kronikka keskittyy lähinnä Jaakko I:n ja Pietari III:n valtakausiin. Siinä on vaikutteita eeppisestä ja ritariromantiikasta ja uskonnollisissita ja lakiteksteistä. Vaikka Desclot käytti moninaisia lähteitä, hän pystyi kirjoittamaan yhtenäisiä tarinoita, joiden kuvaukset ovat tarkkoja ja kieli rikasta ja elävää. Teoksen vuoropuheluita pidetään parhaina esimerkkeinä keskiaikaisesta katalonialaisesta proosakirjallisuudesta.


title: Arnau de Vilanova

text: Arnau de Vilanova (myös Arnaldus de Villa Nova, noin 1240–1311) oli espanjalainen keskiaikainen oppinut.


title: Arnau de Vilanova

text: Arnaldus käänsi latinaksi Avicennan, Galenoksen ja Hippokrateen teoksia, ja varusti ne kommenteilla, jotka yhdistivät 1200-ja 1300-lukujen eurooppalaisen lääketieteen takaisin sen kreikkalaisiin ja arabialaisiin juuriin kauemmas kansanuskomuksista.


title: Arnau de Vilanova

text: Monet seikat hänen elämästään ovat huonosti tunnettuja. Hänen synnyinkaupungikseen on mainittu Villa Nova; tuohon aikaan oli monia sen nimisiä kaupunkeja Espanjassa, Ranskassa ja Italiassa. Hän sai surmansa merellä lähellä Genovaa matkallaan katsomaan paavi Klemens V:tä tämän sairasvuoteella. Hänen synnyinpaikkansa lienee ollut jossain Aragonian kruunun alusmaassa, sillä aikalaiset viittaavat häneen "katalonialaisena". Hän vaikuttaa aloittaneen opintonsa jossain dominikaaniluostarissa. Vuoden 1260 jälkeen hän opiskeli lääketiedettä Montpellier’n yliopistossa ja perehtyi samaan aikaan teologiaan kaupungin dominikaaniluostarissa. Hän tapasi Montpellier’ssa tulevan vaimonsa ja heille syntyi yksi tytär.


title: Arnau de Vilanova

text: Arnaldus hallitsi klassiset kielet, heprean sekä arabian, ja oli perehtynyt senaikaiseen tietämykseen luonnontieteistä, etenkin lääketieteestä ja farmakologiasta. Hän liikkui vilkkaasti paikasta toiseen; hänen tiedetään opettaneen sekä Barcelonassa, Montpellier’ssa että Pariisissa ja asuneen niiden lisäksi merkittäviä jaksoja Lyonissa, Avignonissa, Roomassa, Firenzessä, Bolognassa, Napolissa ja Palermossa. Häntä pidettiin aikansa parhaana lääkärinä ja alkemistina, ja hänet kutsuttiin hoitamaan paaveja ja valtionpäämiehiä. Hän joutui muuttamaan maasta toiseen Espanjan ja Pariisin inkvisition painostuksesta, sillä hänen kirjoituksiaan pidettiin harhaoppisina.


title: Arnau de Vilanova

text:
Arnaldusta on pidetty tärkeänä alkemistina vuosisatojen ajan, mutta nykytutkimuksen mukaan hän ei harjoittanut alkemiaa. Keskiajalla hänen nimeensä liitettiin yli 20 alkemistisen teoksen luettelo. Tätä laajempi on ollut vain Ramon Llullin nimissä. Llullin sanottiinkin olleen hänen oppilaansa alkemian alalla.
1300-luvulla kerrottiin Arnalduksen onnistuneen kullan tekemisessä, ja Chaucerin "Canterburyn tarinoissa" hän esiintyy alkemistin prototyyppinä. Alkemistin maineeseen on voinut johtaa joko hänen kiinnostuksensa lähialoista kuten eliniän pidentämisestä ja juotavan kullan vaikutuksista, läheisten ja seuraajien alkemianharjoituksesta tai jopa nimisekaannuksesta Perarnau de Vilanovan kanssa.


title: Ford Mustang (1964)

text: Ensimmäisen sukupolven Mustang on amerikkalaisen Fordin maaliskuusta 1964 vuoteen 1973 valmistama malli. Mustangin esittely loi Yhdysvaltain henkilöautomarkkinoille täysin uuden poniauto-luokan. Auton ominaispiirteisiin kuuluivat pitkä keula ja lyhyt perä, ja tämä design sai pian seuraajia muiden valmistajien malleista.


title: Ford Mustang (1964)

text: Mustang tuli markkinoille hardtop- ja convertible-versioina, fastback tuli myyntiin elokuussa 1965. Koska alkuperäinen Mustang perustui alustaltaan Ford Falcon -mallin tekniikkaan, se luokiteltiin aluksi kompaktiluokan autoksi.


title: Ford Mustang (1964)

text: Jokaisen uudistuksensa yhteydessä Mustang kasvatti sekä kokoaan että tehoaan. Mallivuodelle 1971 auton ulkoasu muuttui edeltäjiinsä verrattuna täysin uudenlaiseksi. Mustangin alkuvuosien huiman kysynnän tasaantuessa, ja hevosvoimasodan mentyä ohitse jopa hieman laskiessa, Fordilla oli oltu jo hyvissä ajoin liikkeellä uuden mallin suunnittelun suhteen. Uusi pienempi, ja lähempänä mallin alkuperäistä ideaa ollut toinen sukupolvi tuotiin markkinoille mallivuodelle 1974. Tämä oli Fordille lievää parempi onnenpotku, sillä loppuvuodesta 1973 alkanut öljykriisi romahdutti vähääkään muskeliautoa muistuttaneiden autojen markkinat lopullisesti.


title: Ford Mustang (1964)

text:
Mustangin historia alkoi jo vuonna 1962, kun Fordin varapääjohtaja, markkinoinnista vastaava Lee Iacocca päätti että Ford tarvitsee uuden, edullisen urheiluautomallin. 1950-luvun puolivälissä lanseerattu Ford Thunderbird oli kasvanut kaksipaikkaisesta alustaan seuraavalla vuosikymmenellä suureksi nelipaikkaiseksi loistoautoksi, ja ainoa yhdysvaltalainen urheiluauto, Chevrolet Corvette oli yli 4 000 dollarin hinnaltaan useimpien autonostajien ulottumattomissa, ja kysyntään vastasivat edulliset englantilaiset urheiluautomallit. Fordilla siis nähtiin olevan markkinarako, kun sodan jälkeiset suuret ikäluokat ostaisivat ensimmäisen autonsa.
Fordin muotoiluosaston johtaja Gene Bordinant luonnosteli uuden mallin suuntaviivat ja muotoilijat John Najjar ja Jim Sipple aloittivat alustavan suunnittelun kaksipaikkaiseksi urheiluautoksi suunnittelija Roy Lunnin johdolla, muotoilija Phil Clarkin mallipiirrosten pohjalta; auton mallinimeksi harkittiin muun muassa Cheetahia, Pumaa, Thunderbird II:ta, Cougaria, Coltia, Special Falconia, Torinoa ja Mustangia, mutta tiettävästi ilmailua harrastava John Najjar sai auton nimetyksi toisen maailmansodan kuuluisan hävittäjän mukaan Mustangiksi.


title: Ford Mustang (1964)

text: Alustavien suunnitelmien pohjalta rakennettiin nopeasti, 22 viikossa, Trautman-Barnesin erikoisautojen rakennuspajalla Los Angelesissa putkirunkoinen alumiinilevykorinen, keskimoottorinen, kaksipaikkainen urheiluauto, joka teki ensiesiintymisensä Yhdysvaltojen Grand Prix -ajoissa Watkins Glenissä, New Yorkissa lokakuussa 1962. Autossa oli Cardinal-konseptiautoa varten alun perin kehitetty, epätavallinen 90-hevosvoimainen tehoinen 91-kuutiotuumainen V4-moottori, jossa oli yksikurkkuinen Solex-kaasutin. Myöhemmin tämä V4-moottori oli pienin muutoksin käytössä Fordin eurooppalaisissa malleissa ja Saabin 95/96-malleissa. Mustang I painoi vain noin 600 kiloa ja saavutti 120 mailin (193 km/h) huippunopeuden.


title: Ford Mustang (1964)

text: Vaikka auto saikin innostuneen vastaanoton, Lee Iacocca kuitenkin totesi, ettei kyseessä ollut hänen haluamansa volyymiauto.


title: Ford Mustang (1964)

text: Ykkösmallin näin jäätyä pelkäksi uuden mallinimen lanseeraajaksi, muotoiluosasto tuotti vuoden 1962 kesän ja syksyn aikana useita täysikokoisia savimalleja kiilamaista I-mallia selvästi perinteisemmästä etumoottorisesta pikkucoupésta.


title: Ford Mustang (1964)

text: Mallit, joissa näkyi selviä piirteitä muun muassa Thunderbirdistä, eivät kuitenkaan tyydyttäneet Iacoccaa, ja hän julisti yhtiön sisäisen suunnittelukilpailun, jonka voittivat Fordin Lincoln-Mercury-divisioonan suunnittelijat David Ash ja Joseph Oros. Auton suunnittelu jatkui 1963 Ford Falconin alustalle, ja tuotantomalli alkoi hiljalleen muotoutua, nokan muodon ollessa pisimpään hakusessa; Mustang II:n ajokelpoista prototyyppiä myös esiteltiin automessuilla ja U.S. Grand Prix -ajoissa Watkins Glenissä, New Yorkissa, lokakuussa 1963.


title: Ford Mustang (1964)

text: Mustangin tuotantomallin pitämiseksi mahdollisimman edullisena, sen tuli mahdollisimman pitkälle perustua johonkin jo tuotannossa olevaan malliin, joksi valittiin Fordin pienin silloinen automalli Falcon – ensimmäiset Mustangit valmistettiinkin Michiganin Dearbornissa sijainneessa Falcon-tehtaassa.


title: Ford Mustang (1964)

text: Tuotantoon tullut Mustang oli saatavana kaksiovisena, nelipaikkaisena, itsekantavakorisena hardtop-coupéna ja convertible-avomallina. Auton akseliväli oli 275 senttimetriä ja kokonaispituus 461 senttimetriä. Sen etu- ja taka-akselisto oli suoraan peräisin Falconista ja joitain pisteosia oli Falconin lisäksi Ford Fairlanesta.


title: Ford Mustang (1964)

text: Korimuotoilu oli kuitenkin täysin omansa; ohjaamo oli työnnetty tavallista taemmaksi, minkä ansiosta autossa oli pitkä nokka ja lyhyt perä, ja kori oli normaalia perheautoa matalampi. Korin kyljissä oli takalokasuojiin päättyvät valeilmanotto-syvennykset muistuttamassa ykkösmallista, jäähdyttimen säleikkö oli koristeltu suurella laukkaavaa hevosta kuvaavalla merkillä ja takavalot oli jaettu kolmeen pystyosaan.


title: Ford Mustang (1964)

text: Moottorivaihtoehtoina oli kuusisylinterinen 2,8-litrainen, jonka vaatimattomat 101 hevosvoimaa olivat kuitenkin kaukana auton urheilullisesta ulkomuodosta. Toinen kuusisylinterinenmoottori oli 116-hevosvoimainen 3,3-litrainen. V8-moottorivaihtoehdot olivat kaksikurkkuisella kaasuttimella varustettu 164-hevosvoimainen 4,3-litrainen, 210 hevosvoiman 4,7-litrainen tai sama nelikurkkuisena 225-hevosvoimaisena. Kesäkuussa tarjolle tuli niin sanottu K-code eli 4,7-litrainen (271 hv) moottori nelikurkkuisin kaasuttimin. K-code-moottoristen autojen etulokasuojiin kiinnitettiin ”High Performance” -mallia ilmaisevat merkit.


title: Ford Mustang (1964)

text: Vaihteistona oli kaikissa malleissa vakiona kolmivaihteinen manuaalivaihteisto, optiona nelivaihteinen manuaalivaihteisto (ainoa vaihtoehto K-codessa) sekä kaksivaihteinen "Cruise-O-Matic"-automaattivaihteisto.


title: Ford Mustang (1964)

text: Jarruiksi voi valita tehostamattomien sijaan tehostetut rumpujarrut; kummankin vaihtoehdon jarrutusteho tosin häipyi muutaman täysjarrutuksen jälkeen. Sen sijaan Mustangin nelimäntäisillä satuloilla varustetut levyjarrut olivat tehokkaat. Sähköä autoon toimitti vanhanaikainen tasavirtalaturi, joka vaihtui jo syksyllä vaihtovirtalaturiksi.


title: Ford Mustang (1964)

text: Mustangin myyntifilosofia oli edullinen perusmalli, johon saattoi vaihtaa ja lisätä osia. Auton houkuttelevat mainokset saivat aikaan suoranaisen ostoryntäyksen, ja amerikkalaisen nelipaikkaisen auton lyhettetty versio täytti kaikki mies- ja naisasiakkaiden odotukset. Vaikka ajo-ominaisuudet eivät olleet Mustangin parasta antia, se hankki hyvän imagon, joka takasi erinomaisen myynnin. Mittavasta lisävarusteluettelosta johtuen valmistuslinjoilta tuskin tuli ulos montakaan täysin identtistä Mustangia. Useimmista aikalaisistaan poiketen Mustangissa oli vakiona erilliset etuistuimet, yhtenäisen ”sohvan” tosin sai lisävarusteena. Istuimet ja muu verhoilu olivat vinyyliä (keinonahkaa), autossa oli myös vakiona kokolattiamatto. Myös erikoispölykapselit olivat vakiovaruste.


title: Ford Mustang (1964)

text: Turvavarusteeksi oli mahdollista tilata etuistuimille lantioturvavyöt. Ohjauspyörä oli ”urheilullisesti” alumiinikeskiöinen, mutta aikansa tapaan ohut- ja suurikehäinen. Alkuajan vaakasuora mittaristo taas ei poikennut mitenkään tavanomaisen perheauton mittaristosta. Vaihteenvalitsin sijaitsi lattialla. Auton pituus/leveys/korkeus oli 461 × 173 × 130 senttimetriä ja se painoi mallista riippuen 1 170–1 360 kiloa.


title: Ford Mustang (1964)

text: Suomalaisittain mielenkiintoista on, että Ford Mustang esiteltiin yleisölle Suomessa Jyväskylässä ARE Oy:n autonäyttelyssä 12. huhtikuuta 1964. Tämä oli siis ennen kuin Yhdysvalloissa, jossa se esiteltiin 13. huhtikuuta alkaneessa New Yorkin autonäyttelyssä.


title: Ford Mustang (1964)

text: Samaan aikaan kun lopullista tuotantomallia hiottiin valmistuskuntoon, Fordin markkinointiosasto suunnitteli uutuuden myyntikampanjaa. Vuosittaiseksi myyntitavoitteeksi oli otettu varovainen 100 000 kappaletta ja lähtömyyntihinta oli 2 320,96 dollaria eli noin puolet Chevrolet Corvetten hinnasta.


title: Ford Mustang (1964)

text: Vaikka uutuuden mallinimi olikin peräisin lentokoneelta, mainonnassa sille haluttiin aivan muu assosiaatio. 1960-luku oli muun ohessa television kulta-aikaa ja aikansa suosituin tv-ohjelmatyyppi oli lännensarjat (Bonanza, Wagontrain, Rawhide, The Virginian jne.). Ei siis ihme että autokin haluttiin yhdistää villin lännen avoimiin preerioihin ja tehdä siitä vapauden symboli.


title: Ford Mustang (1964)

text: Mustangin pitämiseksi otsikoissa markkinointiosasto suunnitteli useita pr-temppuja, esimerkiksi Henry Ford II:n veljenpoika ajoi lounaalle Detroitin keskustaan mustalla esituotanto-Mustangilla ja Newsweek uutisoi tapauksen.


title: Ford Mustang (1964)

text: Huhtikuun 16. päivä sanomalehdissä julkaistiin ilmoitus, jonka mukaan ”illan jännittävin tv-ohjelma tulee olemaan mainos kello 21.00” ja illalla 29 miljoonaa katsojaa näki uuden automallin yhtaikaisen paljastuksen ABC-, NBC-, ja CBS-kanavilla.


title: Ford Mustang (1964)

text: Mustangia rekisteröitiin kalenterivuonna 1965 kaikkiaan 518 252 kappaletta. Seuraavan vuoden malleissa oli muun muassa uusi krominen jäähdytinseleikkö, joka korvasi aiemman kennomaisen säleikön, ja kojetaulu uusittiin. Vuosi 1966 oli kaikkien aikojen menestyksekkäin Mustangille, sillä sen tuotantolinjoilta valmistui vuoden aikana 607 568 autoa. Seuraavana vuonna kilpailu poniauto-luokassa kiristyi, sillä Plymouth Barracudan ja Dodge Chargerin myötä Mustang sai uusia vakavasti otettavia kilpailijoita. Mercury vastasi haasteeseen tuomalla markkinoille Cougar-mallinsa. Pontiac esitteli Firebirdinsä, ja Chevrolet lisäsi mallistoonsa urheilullisen Corvair Monza Spyderin. Vuoden 1967 Mustangin tuotanto putosi jonkin verran ja linjalta valmistui 472 121 autoa.


title: Ford Mustang (1964)

text: Vuonna 1965 Ferguson Research Ltd. osti kolme porrasperä-Mustangia ja muutti ne nelivetoisiksi. Projetin tarkoituksena oli edistää "Ferguson Formula 4WD" -järjestelmän tunnettuuta ja myyntiä. Vastaavaa järjestelmää oli käytetty F1-luokan Ferguson P99 -kilpa-autossa ja se tulisi käyttöön Jensen FF:ssä, jota pidetään yleisesti ensimmäisenä sarjavalmisteisena nelivetoisena henkilöautona. Kuten Jensen FF:ssä, myös AWD-Mustangissa järjestelmän ominaisuuksiin kuului lukkiutumaton jarrujärjestelmä, kauan ennen kuin siitä tuli autoilun arkipäivää.


title: Ford Mustang (1964)

text: Mustang sai ensimmäisen kasvojenkohotuksensa mallivuodelle 1967. Mallin saaman hyvän vastaanoton siivittämänä Fordin designerit olivat piitäneet uudistuvasta mallista hieman aiempaa suurempikokoisen. Vaikka Lee Iacocca myöhemmin arvosteli Mustangin paisuttamista, muutokset tehtiin hänen hyväksyminään. Kasvaneen pituuden, leveyden ja korkeuden myötä myös auton matkustamo ja tavaratila olivat aiempaa suuremmat. Ulkopuolen visuaalisiin muutoksiin kuuluivat koverat takavalot, kyljen valeilmanottoaukkojen uudet muodot, kromiset kylkikoristeet (1968), kulmikas taustapeili sekä vuosittaiset koristekapselien ja tankin korkin ulkonäkömuutokset. Teknisellä puolella suurin uudistus oli isolohkoisten V8-moottorien lisääminen valikoimaan. 289 "high-performance" -optiomoottorin yläpuolelle oli tuotu uudempi, Ford Thunderbird -mallistosta peräisin ollut, nelikurkkuisella kaasuttimella varustettu, 335-hevosvoimainen, 390-kuutiotuumainen FE-perheen moottori. "Car and Driver" kellotti vuoden 1968 390 GT -mallille 14,8 sekunnin varttimailiajan ja 94,6 mailin (152,24 km/h) loppunopeuden. Joulukuussa 1967 Ford polkaisi käyntiin "Cobra Jet" -ohjelmansa, valmistamalla "Super Stock" -drag-racing-luokkaan 50 Wimbledon White -valkoista fastback-Mustangia. Huhtikuun 1. päivänä vuonna 1968 335-hevosvoimainen "428 Cobra Jet" tuli tehdasoptioksi Mustang GT coupé-, fastback- ja convertible-malleihin. Tällä optiolla varustetut autot olivat helposti tunnistettavissa konepeiton mustasta raidoituksesta ja toimivasta skuupista, joka ohjasi ajoviiman ilmansuodattimelle alipainetoimisen läppäventtiilin kautta.


title: Ford Mustang (1964)

text: Mallivuodelle 1967 Mustangin sisutus muuttui täydellisesti. Vakiovarustus tarjosi seitsemän täysvinyyliverhousta. Lisäksi autoon oli valittavissa "Interior Decor Option" -paketti, johon kuului seitsemän yleillistä täysvinyyliverhoilua, kattokonsoli jossa karttavalot (hardtop ja fastback), ovivalot, kojelaudan paneli harjattua alumiinia sekä sähkökello. V8-moottorien kanssa mittaristoon sai optiona kierroslukumittarin. Vuoden 1967 uutuuksiin kuului muun muassa "Tilt-Away"-ohjauspyörä, joka kääntyi sivuun kun auton ovi avattiin. Ohjauspyörän kallistus oli säädettävissä yhdeksään eri asentoon. Valinnaisen "SelectAire"-ilmastointilaitteen suuttimet oli integroitu kojetaulun muotoihin. Valinnaisen keskikonsolin pystyi varustamaan uudella "Stereo-Sonic"-kasettisoitin/AM-radiolla. Keskikonsolissa olivat myös "Convenience Control Panel" -option merkkivalot, jotka muistuttivat kytkemään turvavyön, vapauttamaan seisontajarrun sekä varoittivat polttoaineen loppumisesta ja avoimesta ovesta. Mikäli autoon ei valittu keskikonsolia, tämän option valot sijaitsivat mittaristossa. Fastback-malliin oli mahdollista valita "Sport Deck" -optio, joka tarjosi alas taittuvan takaistuimen selkänojan. Convertibleen oli valittavissa lasinen, alastaittuva takaikkuna.


title: Ford Mustang (1964)

text: Vuodelle 1968 umpimallien etuistuimen reunapaikkojen vakiovarusteeksi tuli kolmipisteturvavyö, vuonna 1967 olkavyö oli vielä valinnaisvaruste. Muita vuoden 1968 uusia turvallisuusvarusteita olivat energiaa absorboivat ohjauspyörä ja rattiakseli sekä äärivalot ja sivuheijastimet edessä ja takana. Sisätaustapeili oli nyt liimattu tuulilasiin. Ulkoisesti näkyvin muutos oli ”FORD”-kirjaimien poistuminen keulapelliltä, kylkiin sai valinnaisena näyttävän C-raidoituksen. Teknisenä uutuutena vuonna 1968 oli nelikurkkuisella kaasuttimella vaustetun, 302-kuutiotuumaisen (4,9 l) V8-moottorin lisääminen valikoimaan.


title: Ford Mustang (1964)

text: Visuaalisesti Shelby-malleihin perustuva California Special Mustang, tai "GT/CS"-erikoismalli oli myynnissä ainoastaan Yhdysvaltain läntisissä osavaltioissa. Sen sisarmalli "High Country Special" oli myynnissä Coloradon Denverissä. Kun GT/CS oli saatavana ainoastaan coupé-korisena, High Country Special oli tarjolla fastback- ja convertible-muodossa mallivuosina 1966 ja 1967 ja coupéna 1968.


title: Ford Mustang (1964)

text: Vuoden 1968 Ford Mustang GT Fastback nousi ikoniksi sen jälkeen, kun se oli esiintynyt Steve McQueenin tähdittämässä elokuvassa "Bullitt".Mallivuoden 1969 kasvojenkohotus antoi Mustangille lisää kokoa. Akseliväli pysyi edelleen alkuperäisessä 108 tuumassa, mutta edeltäjäänsä verrattuna auto sai pituutta liki neljä- ja leveyttä puoli tuumaa. Myös auton paino nousi merkittävästi Vuoden 1969 malli on helposti tunnistettavissa maskiaukon molemmin puolin sijoitetuista tuplavaloista. Maskin keskellä aitauksessa laukkaava poni oli vaihtunut maskin kuljettajan puoleiselle sivulle sijoitettuun "pony and tribar" -logoon. Uusi kupera kylkipellitys lisäsi entisestään aiempaa matalamman korin pullistelevaa imagoa. Fastback-koriversio sai uuden nimen "Sportsroof".


title: Ford Mustang (1964)

text: Mallivuodelle 1969 esiteltiin Mach 1 -versio, jossa yhdisteltiin kisakoneen ja GT-auton tyylillisiä ominaisuuksia. Auton kyljissä ja peräpeilissä oli heijastava teippiraidoitus, auki ponnahtava, "pop-open"-tankin korkki, kaksoispakoputkisto, mattamusta konepeitto valescoopilla ja NASCAR-tyyppinen konepeiton pinnikiinnitys. Korostetuin kirjaimin varustetut Goodyear Polyglas -renkaat oli istuttettu kisatyyppisille teräsvanteille. Valinnaisvarusteena oli saatavana toimiva "shaker"-scooppi. Nimitys tulee siitä että konepeiton reiän läpi tuotu scooppi, joka oli kiinni ilmansuodattimessa, värisi moottorin käydessä. Muita valinnaisvarusteita olivat takapään spoileri ja takaikkunan ritilä. Mach 1:n sisustus oli hyvää GT-luokkaa: teak-sävytetty kojetaulu ja puujäljitelmä-ohjauspyörä, korkeaselkänojaiset istuimet, paksumpi äänieristys, korin väriset kisataustapeilit auton molemmin puolin. Mach 1 löysi ystävänsä ja versiota myytiin sen ensimmäisenä vuotena 72 458 kappaletta.


title: Ford Mustang (1964)

text: Voimaversio Boss 302 luotiin vastaamaan "Trans Am" -sääntöihin. Boss 429 luotiin Ford 385 -sarjaan perustuvan "Boss 429" -moottorin luokittelemiseksi NASCAR-sarjaan. Kuluttajamarkkinoille valmistettiin 1628 kappaletta Boss 302:aa ja 859 kappaletta Boss 429:ää, joten ne ovat melko harvinaisia malleja.


title: Ford Mustang (1964)

text: Vuoden 1969 uutuuksiin kuului myös GT-auton ja "personal luxury" -auton ominaisuuksia yhdistellyt "Grande"-versio. Siihen kuuluivat pehmeämpi jousitus, erikoispaksu äänieristys, istuimien tekstiili-vinyyliverhous, teak-sävytetty kojetaulu ja mittaristo, puujäljitelmä-ohjauspyörä ym. Tämäkin versio sai pajon ystäviä, Grande-versiota myytiin mallivuoden 1969 aikana 22 182 kappaletta.


title: Ford Mustang (1964)

text: Vuoden 1969 lukuisiin erikoismalleihin lukeutui myös lähinnä kuriositeetiksi jäänyt "Mustang E", jota valmistettiin ainoastaan 50 kappaletta. Mallin voimalinjana oli 250-kuutiotuumainen rivikuutonen, vakioautomaatti korkean "stall speedin" momentinmuuntimella ja hyvin harva, 2.33:1 perävälitys. Näillä eväillä pyrittiin alhaiseen polttoaineenkulutukseen ja siksi Mustang E:hen ei ollut mahdollista saada esim. ilmastointilaitetta.


title: Ford Mustang (1964)

text: Mustang GT pudotettiin pois valikoimasta kesken mallivuotta 1969, koska uusi Mach 1 oli syönyt sen markkinat lähes täydellisesti. Kyseisenä vuonna myytiin ainoastaan 5396 GT-mallia.


title: Ford Mustang (1964)

text: Uusi, 155 hv:n 250 Thriftpower -rivikuutonen täytti aukon aiemman 200 Thriftpower-rivikuutosen ja V8-moottoripaletin välissä.


title: Ford Mustang (1964)

text: Vuodelle 1969 jatkettiin pääosin samoilla V8-moottoreilla, jotka kuuluivat tarjontaan jo vuotta aiemmin. Jonkin verran muutoksia oli kuitenkin tehty; 302 Windsor antoi nyt tehoa 220 hv eli aiempaa vähemmän, 390 FE -moottorin teho oli noussut 320 hv:aan ja vasta aivan hiljan markkinoille tuodulle 428 Cobra Jet -moottorille, "Ram-Air" -järjestelmällä tai ilman, ilmoitettiin 335 hv:n teho. Ford pyrki pitämään Mustangin markkinaosuuden hallussaan tiukasti kilpailluilla markkinoilla, jotka odottivat autoilta jatkuvaa uudistumista. Tähän tarkoitukseen Mustangin moottoripalettiin lisättiin uusi 351 Windsor (351W) V8, joka oli mahdollista valita joko 250- tai 290 hv:n versiona.


title: Ford Mustang (1964)

text: 428 Cobra Jet -moottori jatkoi muutoksitta mallivuodet 1969 ja 1970. Tehdas ilmoitti sen tehoksi 335 hv, vaikka todellinen lukema oli lähellä 410:aa hevosvoimaa. Mikäli Cobra Jet Mustang tilattiin "V" tai "W" -koodin taka-akselilla (3.90 tai 4.30 lukkoperä), tämä poiki muutoksia myös moottoripuolelle, joiden tarkoituksena oli parantaa luotettavuutta stripillä. Parannuksiin kuuluivat öljynjäähdytin (jonka takia ilmastointia ei voitu valita), vahvempi kampiakseli ja kiertokanget sekä parannettu tasapainotus. Näillä muutoksilla toteutettu moottori sai nimen Super Cobra Jet.


title: Ford Mustang (1964)

text: Vuonna 1969 Shelby Mustangin valmistus siirtyi Fordin käsiin. Tästä huolimatta malli poikkesi ulkonäöltään vakio-Mustangista huomattavasti. Oman ilmeen mallille antoi lasikuituinen keulan jatkopala, joka kasvatti auton pituutta kolmella tuumalla, sen ympäri kiertävä puskuri ja keulapeiton viisi ilmanottoaukkoa. Tarjolla oli kaksi mallia, 290-hevosvoimaisella 351 Windsor (351W) -moottorilla varustettu "GT-350" ja 428 Cobra Jet -moottorilla varustettu "GT-500". Molemmat mallit olivat tarjolla sportsroof- ja convertible -versiona. Kaikki 1969–1970 Shelby Mustangit valmistettiin vuonna 1969. Mallin myynti ei vetänyt entiseen tapaan ja 789 myymätöntä vuoden 1969 autoa saivat uuden valmistenumeron ja ne myytiin mallivuoden 1970 autoina. Vuodelle 1970 autot saivat lisäksi keulan modifioidun ilmanohjaimen ja konepellin mustat raidat.


title: Ford Mustang (1964)

text: Vuodelle 1970 Mustang sai uuden, vähemmän aggressiivisen ulkonäön. Maski muuttui selkeän yksiosaiseksi ja tuplavalot jäivät pois. Kyljet muuttuivat aiempaa sileämmiksi ja takapyöränaukon valeilmanottoaukot oli siivottu pois. Takapaneli oli muuttunut koverasta tasaiseksi. Sisätilat pysyivät pääosin muuttumattomina.


title: Ford Mustang (1964)

text: Mallivuodelle 1970 351W V8 -moottorioptio korvattiin uudella 351 Cleveland (351C) V8:lla, joko kaksi- tai nelikurkkuisella kaasuttimella varustettuna. Jotkin vuoden 1969 puolella valmistuneet autot saivat vielä keulalleen 351W-moottorin. 351C 4V (koodi M) moottorin puristussuhde oli 11.0:1 ja se tuotti tehoa 300 hv (bhp) @ 5400 r/min. Uuteen tehomoottoriin oli yhdistetty ominaisuuksia Ford 385 -sarjan- ja Boss 302 -moottoreista, lisäksi sen ominaispiirteitä olivat ohutvalulohko ja sylinterikannen "poly-angle"-palotila ja "canted" -venttiilit. Termit tarkoittavat toisiinsa nähden kulmittain asennettuja venttiilautasia ja pyörein muodoin toteutettua monikulmiota.


title: Ford Mustang (1964)

text: Loppuvuodesta 1969 Ford valmisti Kansasin Ford-dealereille 96 kappaletta "Mustang Twister Special" -erikoismalleja. Twister Specialit olivat erikoisdekaaleilla varustettuja, "Grabber Orange" -värisiä Mach 1 -malleja. Ford valmisti myös joitain "Sidewinder"-erikoismallin autoja, jotka valmistettiin Dearbornissa, rahdattiin Omahaan ja myytiin Iowan ja Nebraskan osavaltioissa. Näiden väreinä olivat "Grabber Green, Grabber Blue, Calypso Coral" ja "Yellow". Autojen teippiraidat kulkivat tavaratilassa ja ne asennettiin paikalleen dealereiden toimesta.Mallivuoden -71 Mustang esiteltiin syyskuussa 1970. Mallin valmistukselle oli näyttänyt vihreää valoa Fordin uusi pääjohtaja Semon "Bunkie" Knudsen. Uudistettu malli oli jälleen kasvanut kokoa. Leveyttä auto oli saanut lisää kolme tuumaa, näin Fordin isolohko-429 V8 mahtumaan sen keulalle, lokasuojien väliin.


title: Ford Mustang (1964)

text: Kuten aiemmin, korimalleja oli tarjolla kolme: Hardtop (base ja Grande), Sportsroof (base, Boss 351 ja Mach 1) ja convertible.


title: Ford Mustang (1964)

text: Vuoden 1971 uuden hardtop-korin silmiinpistävänä ominaispiirteenä oli perän "tunnelback"-muotoilu ja siihen liittyvät virtaavat takapilarien muodot. Grande-varustelun ulkoisia tunnuksia olivat vinyylikatto ja C-pilarin "Grande"-merkit.


title: Ford Mustang (1964)

text: Vuoden 1971 maaliskuun ja toukokuun välisenä aikana tarjolla oli "Spring Special" -erikoismalli, jossa hardtop-korimalliin oli yhdistetty Mach 1:n design-piirteitä, kuten kylkien teippiraidat, kaksivärimaalaus, uretaani-etupuskuri sekä lisävaloilla varustettu hunajakennomaski.


title: Ford Mustang (1964)

text: Sportsroof-malli oli saatavana perusversion lisäksi urheilullisempana Mach 1 -versiona ja Boss 351 -tehoversiona.


title: Ford Mustang (1964)

text: Mach 1 -varustukseen kuului mm. kaksivärimaalaus, lokasuojien Mach 1 -dekaalit ja perän teippiraita Mach 1 -dekaalilla, kaksoispakoputkisto, korin väriset taustapeilien kuoret auton molemmin puolin ja konepellin NACA tai NASA -scoopit (molempia muotoja käytetään), jotka olivat toimivat "Ram-Air" -option kanssa. Mach 1:n vakiovarustukseen kuuluivat lisäksi uretaani-etupuskuri ja oransseilla "sportlight"-lisävaloilla varustettu maski. Vaikka Mach 1 assosioituu usein NASA-konepeltisenä mallina (kyseessä oli "no-cost" -optio), se voi olla myös lähempänä perusmallia, eli varustettu scoopittomalla konepellillä ja vakiomoottori 2V 302 V8:lla.


title: Ford Mustang (1964)

text: Boss 351 examples were similar in appearance to the Mach 1, and included a larger black-out hood than Mach 1's, front and rear spoilers, dual exhaust with no rear valance cutouts, and chrome bumpers paired with the sportlamp grill.


title: Ford Mustang (1964)

text: Convertible-mallit oli varustettu sähkötoimisella kattomekanismilla ja lasisella takaikkunalla. Vuoden 1973 mallit olivat viimeiset avo-Mustangit, kunnes korimalli teki paluun vuonna 1982. Uusikoristen convertible-mallien varustukseen ei kuulunut mitään ulkoista varustepakettia niiden ensimmäisenä vuotena.


title: Ford Mustang (1964)

text: Kiristyneiden päästövaatimusten takia Boss 351 -malli ja 429-optiomoottori pudotettiin valikoimasta vuoden 1971 jälkeen, jolloin 351 V8:n variantit jäivät suurimmiksi saatavilla oleviksi moottoreiksi vuosina 1972 ja -73.


title: Ford Mustang (1964)

text: Totuttuun tapaan usean vakiomallisen sisustusvaihtoehdon lisäksi autoa pystyi personoimaan mieleisekseen erilaisten varustepakettien ja yksittäisten lisävarusteiden avulla. Uudistettu ulkopuolen "Decor Group" -paketti antoi hardtop- ja convertible -mallien ostajille mahdollisuuden varustaa autonsa Mach 1 -mallin tavoin kaksivärimaalauksella, lisävaloilla varustetulla hunajakennomaskilla ja uretaanipuskurilla.


title: Ford Mustang (1964)

text:
Vuoden 1972 maaliskuun ja kesäkuun välisenä aikana oli myynnissä "Olympic Sprint Edition" -erikoismalli. Sprint-paketti oli saatavana Hardtop- ja Sportsroof -malleihin ja siihen kuului valkoinen väri vaaleansinisillä aksenteilla ja korin takaneljänneksen USA-vaakunadekaaleilla. Washington D.C:n vuosittaiseen kirsikankukkafestivaaliin toimitettiin vuonna 1972 50 kappaletta "Sprint"-väriteemalla toteutettua avomallia.
Vuosi 1972 oli Fordin suuritehoisten muskeliautojen ja moottoreiden viimeinen. Lajinsa viimeisiksi edustajiksi jäivät 398 kappaletta 351 HO -moottorilla varustettua autoa. Kyseinen moottori oli saatavilla jokaiseen koriversioon, ei ainoastaan Sportroof-malliin. Teknisiltä ominaisuuksiltaan 351 HO muistutti aiempaa Boss 351 -mallia: ei ilmastointia, neliportainen vaihteisto Hurst-shifterillä, 9-tuuman lukkoperä 3.91-välityksellä ym.


title: Ford Mustang (1964)

text: Vuosi 1973 toi mukanaan kevyitä ulkonäkömuutoksia. Uretaanipuskurista tuli kaikkien mallien vakiovaruste ja sen koko kasvoi uusien turvallisuusvaatimusten mukaiseksi. Aiemmat maskin sportlamp-lisävalot toimivat nyt seisontavaloina ja suuntavilkkuina, samalla ne oli käännetty pystyasentoon. Mach 1 sai pitää oman hunajakennomaskinsa.


title: Ford Mustang (1964)

text: Mach 1:n kylkiteipit saivat uudet muodot ja 3/4-vinyylikatto oli mahdollista valita Sportsroof-korin vakio- ja Mach 1 -version yhteydessä. Uutena optiona tarjolle tuli viisiaukkoiset, kiillotettua takoalumiinia olevat vanteet, jotka korvasivat "Magnum 500" -vanteet.


title: Ford Mustang (1964)

text: Mallivuoden 1973 Mustang oli alkuperäisen idean pohjalta kovasti muuttuneen poniauton viimeinen painos. Seuraavan sukupolven Ford Pinto-perustainen Mustang II painotti taloudellisia arvoja.


title: Ford Mustang (1964)

text: Vuonna 1972 amerikkalaiset ajoneuvovalmistajat siirtyivät moottorien tehon ja vääntömomentin ilmoittamisessa SAE netto -muotoon, aiemman SAE brutto (gross) -muodon sijaan. Tämä tekee vuosimallien 1971 ja -72 välisen ominaisuuksien vertailun hankalaksi. Samaan aikaan kiristyneet päästövaatimukset pudottivat moottoritehoja jopa huomattavassa määrin. Jotta edllisvuodesta todella reilusti alaspäin pudonneet teholukemat eivät olisi aiheuttaneet ostajien keskuudessa suotta hämmennystä, monet valmistajat jättivät nämä tiedot brosyyreistään pois. Vuoden 1973 Mustangin myyntiesitteessä ei mainita mallien voimalinjasta mitään, sen sijaan siinä keskitytään sisutukseen, ulkonäköön ja turvallisuusvarusteisiin. Ero muutaman vuoden takaisiin esitteisiin ja mainoksiin on silmiinpistävä ja kertoo hyvin markkinoiden muuttumisesta.Pieni määrä Meksikossa valmistettuja autoja varustettiin "Shelby de Mexico" -yhtiön lisenssillä "GT-351" -varustepaketilla. Belgialainen Shelby-dealeri Claude Dubois modifioi Euroopan markkinoille 14 autoa Shelby Europa -varustuksella ja dekaaleilla.


title: Orkestrioni

text: Orkestrioni (engl. "orchestrion"; saks. "Orchestrion"; holl. "orchestrion") on automaattisoitin, jonka äänentuotto perustuu pääasiassa urkupilleihin. Orkestrioni eroaa posetiivista suuremmalla koollaan, pyrkimyksenä imitoida kokonaista orkesteria, ja toisin kuin kooltaan vastaavat karuselli- ja katu-urut, orkestrioni on tehty sisäkäyttöön. Orkestrionin esitettäväksi kirjoitetut sävellykset tai sovitukset on perinteisesti tallennettu alkujaan sylinterille ja sittemmin reikänauhalle.


title: Orkestrioni

text: Tunnetuimpia orkestrioneja ovat Johann Nepomuk Maelzelin "panhamonicon" (1804), jolle Ludwig van Beethoven sävelsi "Wellingtonin voiton" vuonna 1813, Flight & Robsonin "apollonicon" (1812–1817), jota saattoi soittaa viisi urkuria yhtä aikaa, kukin omalta sormioltaan, tai jota vastaavasti voitiin käyttää automaattisesti, Diederich Nikolaus Winkelin komponiumi (1821), joka muuntelee esittämäänsä musiikkia aleatorisesti, sekä Michael Welten ja seuraajayhtiö M. Welte & Söhnen rakentamat soittimet, erityisesti lukuisat "Welte-Philharmonie"-urut (1904–1931?), joilla taltioituja aikansa johtavien urkurien esityksiä on nyttemmin julkaistu CD-äänilevyillä "The Britannic Organ" -sarjassa (Oehms Classics).


title: Berenguer de Palou II

text: Berenguer de Palou II oli toinen samanniminen Barcelonan piispa, ensimmäinen oli hänen setänsä. Hän liittyi pappissäätyyn setänsä ollessa piispana, ja nousi itse piispaksi vuonna 1212. Hän oli Aragonin kuninkaiden aktiivinen tukija, ja osallistui ristiretkiin ja valloituksiin näiden joukoissa. Hän kuoli vuonna 1241 ja hänet haudattiin Barcelonan katedraaliin.


title: Berenguer de Palou II

text: Vuonna 1228 Berenguer osallistui aktiivisesti Mallorcan valtaukseen ja haavoittui taistelussa saraseenejä vastaan. Kymmenen vuotta myöhemmin hän osallistui Valencian valloiukseen 60 ritarinsa kanssa. Näistä valloitusretkistä hänet palkittiin merkittävällä maaomaisuudella.


title: Berenguer de Palou II

text: Berenguer salli sekä dominikaaniveljien (1219) että fransiskaanien (1232) aloittaa toimintansa Barcelonassa. Hänet valittiin arkkipiispaksi vuonna 1233, mutta paavi kumosi valinnan.


title: Naseby (1655)

text: Naseby oli Englannin laivaston vuonna 1655 vesillelaskettu 60-tykkinen linjalaiva.


title: Naseby (1655)

text: Alus tilattiin 3. heinäkuuta 1654 Woolwichin telakalta, jossa rakennustöistä vastasi Phineas Pett ja Peter Pett. Se laskettiin vesille 12. huhtikuuta 1655.


title: Naseby (1655)

text: Alus otettiin palvelukseen 1656 merikenraalien Robert Blaken ja Edward Montagun lippulaivana päällikkönään Roger Cuttance. Oltuaan vuodet 1657-1658 erillisaluksena ilman lippulaiva statusta se vietti pääosan vuodesta 1658 reservissä. Vuoden lopulla Cuttance palautti aluksen palvelukseen Montagun lippulaivana. Alus oli Gibraltarin salmessa 1659 ja se kuljetti toukokuussa 1560 Kaarle II:n sekä Montagun ja Pepyn Scheveningenistä Englantiin.